मौसम – टटका खबर\nउ.प्र.मे दिन अउरी ठंडा भइल\nलखनऊ 13 जनवरी (वार्ता) उत्तर प्रदेश के राजधानी लखनऊ समेत करीब पूरा राज्य आजु थोड़ देर ला तनिका घाम निकलला का बावजूद जाड़ा से काँपल. दिन के तापमान सामान्य से नौ डिग्री सेल्सियस कम रहल. गोरखपुर मे न्यूनतम तापमान 08.4 डिग्री सेल्सियस आ वाराणसी मे 08.9 डिग्री रहल. अगिला 36 घंटा आसमान साफं रहे के…\nRead More about उ.प्र.मे दिन अउरी ठंडा भइल\nबिहार में अधिकतर जगहा होखत बरखा से तापमान अउरी गिरल\nपटना 11 जनवरी (वार्ता) बिहार मे काल्हु देर रात से लगातार होखत बरखा बूनी का चलते तापमान मे अचानके अउरी गिरावट भइला से आम जनजीवन प्रभावित भइल बा. मौसम विभाग के कहना बा कि अगिला चौबीस घंटा में छिटपुट बरखा के अनेसा बनल बा. बलियो मे काल्हु साँझ से बूनी पड़त बा जवना से गलन…\nRead More about बिहार में अधिकतर जगहा होखत बरखा से तापमान अउरी गिरल\nछपरा बलिया में ठिठुरन से लोग बेहाल\nपटना 10 जनवरी (वार्ता आ दोसरो माध्यम) बिहार आ पूर्वांचल में आजु दुसरको दिने सूरज चमक ना पवले. काल्हु रात अनेके जगहा भइल बरखा बूनी से हालात अउरी बिगड़ गइल बा. पूरा जन जीवन अस्तव्यस्त हो गइल बा. कई जगहा स्कूलन के बारह जनवरी ले बंद क दीहल गइल बा. ट्रेनो बहुते देरी से चलत…\nRead More about छपरा बलिया में ठिठुरन से लोग बेहाल\nदेश भर मे मौसम के खबर\nपुणे, 09 जनवरी (वार्ता) उत्तर पद्रेश के कुछ इलाका मे शीत लहर के प्रकोप जारी बा, जबकि असम, मेघालय, पश्चिम बंगाल, सिक्किम, ओडिशा आ बिहार के कुछ इलाकन मे तापमान सामान्य से बहुते नीचे चलत बा. झारखंड, पूर्वी उत्तर प्रदेश, सौराष्ट्र आ कच्छ मे तापमान सामान्य से नीचे चलत बा. पश्चिमी मध्य प्रदेश, पूर्वी राजस्थान,…\nRead More about देश भर मे मौसम के खबर\nउ.प्र.मे बूंदाबादी आ शीतलहर गलन बढ़ल\nलखनऊ 04 जनवरी (वार्ता) लखनउं समेत प्रदेश मे कई जगहा भइल बूंदाबादी आ शीतलहर से तापमान गिर गइल बा आ गलन बढ गइल बा. गोरखपुर मे न्यूनतम तापमान 06.8, वाराणसी मे 05.6, आ इलाहाबाद मे 07.3 डिग्री दर्ज भइल. अतवारो का दिन कुछ जगहा बूदाबूंदी हो सकेला आ सबेर का समर कुहासा घेर सकेले.\nRead More about उ.प्र.मे बूंदाबादी आ शीतलहर गलन बढ़ल\nउ.प्र. मे ठंड बढल. कुहासा से ट्रेन पभावित होखे लगली सँ\nलखनऊ 14 दिसम्बर (वार्ता) उत्तराखंड में पड़ल बरफबारी का बाद ठंड बढ़े लागल बा आ उत्तर प्रदेश के अधिकतर हिस्सन मे तापमान सामान्य से नीचे चल गइल बा. कुहासा का चलते लमहर दुर जाए वाली गाड़ियन प असर पड़ल बा आ देर से चलत बाड़ी सँ. राज्य में सबले ठंडा जगह रहल मुजफफंरनगर जहाँ तापमान…\nRead More about उ.प्र. मे ठंड बढल. कुहासा से ट्रेन पभावित होखे लगली सँ\nबिहार आ यूपी के अनेक इलाका में ठनका गिरला से डेढ़ दर्जन लोग मरल\nकाल्हु बिहार आ उत्तरप्रदेश के अनेके इलाका में आँधी पानी आ ठनका गिरला का चलते नाहियो त तीन दर्जन से अधिका लोग मर गइल आ पाँच दर्जन लोग के झँउसला के खबर बा. अकेले बिहार से चौबीस लोग के मरे के आ तीस लोग के झँउसे के खबर बा. कैमूर जिला के अघौरा थाना के…\nRead More about बिहार आ यूपी के अनेक इलाका में ठनका गिरला से डेढ़ दर्जन लोग मरल\nपिछला तीन दिन से होत बरखा का चलते मौसम ठंढाइल\nउत्तर प्रदेश के अनेके इलाका में पिछला तीन दिन से रुक रुक के होखत बरखा का चलते गरमी खतम हो गइल बा आ गोरखपुर का अगल बगल का इलाका में दिन के अधिकतम तापमान में २८ डिग्री के कमी दर्ज भइल बा. इहां ले कि सबले कम तापमानो में चार डिग्री के कमी आइल बा….\nRead More about पिछला तीन दिन से होत बरखा का चलते मौसम ठंढाइल\nबिहार में बरखा भइल\nआजु बिहार के कई इलाका में तेज हवा का संगे भइल बरखा का बाद से मौसम खुशगवार हो गइल बा. पटना में १६.२ मिमी बरखा रिकार्ड भइल आ न्यूनतम तापमान सामान्य से छह डिग्री कम दर्ज कइल गइल. मौसम विभाग के कहना बा कि अगिला चौबीस घंटा में बदरी छपले रही आ कुछ जगहा बरखो…\nRead More about बिहार में बरखा भइल


रवि किशन के अनोखा रिकार्ड – Anjoria\nभोजपुरी सिनेमा के सदाबहार सुपर स्टार रवि किशन अब एगो नया रिकार्ड बनवले बाड़न एके महीना में एके लोकेशन पर पांच गो अलग अलग फिल्मन के शूटिंग करावे आ दू गो फिल्म के मुहूर्त करावे के. पिछला एक महीना से रवि किशन मुबई से सौ किलोमीटर दूर सुर्वे फार्म हाउस में डेरा डलले बाड़न. गइल त रहलें निर्माता रजनीश गुप्ता आ निर्देशक फ़िरोज़ खान के फिल्म “फौलाद” के शूटिंग खातिर बाकिर एह खूबसूरत फार्म हाउस के आबोहवा रवि किशन के अतना पसंद आ गइल कि ऊ लगातार एहिजे शूटिंग करावे के फैसला ले लिहलन आ फौलाद के शूटिंग का साथही उनुका दोसरो लटकल फिलिमन के शूटिंग ओहिजे होखे लागल. एह फिलिमन में स्वरुप फिल्म्स के हैरी फर्नांडिस निर्देशित “संतान”, “मल्लयुद्ध”, जगदीश शर्मा निर्देशित “सड़क” वगैरह फिल्म शामिल रहली सँ. एही बीच ऊ अपना दू गो नया फिलिम के मुहुर्तो करवा लिहलन. आनंद गहतराज निर्देशित आ बिट्टू सिंह – गोपी यादव निर्मित फिल्म “तहलका” अउर “फौलाद” के निर्माता रजनीशे गुप्ता के अगिलका फिल्म के.\nसुर्वे फार्म हॉउस में डेरा जमवले रवि किशन के कहना बा कि एहिजा शूटिंग करावल उनुका ला छुट्टी मनावे जइसन बा काहे कि बेटियन के छुट्टी का चलते पूरा परिवार एहिजे जुटल बा. साथही कसरत खातिर पूरा समय मिल जा रहल बा. एकर फायदा इ भइल बा कि उनुकर वजन में दस किलो के कमी हो गइल बा. बहरहाल रवि किशन के एह जगह से प्रेम का चलते उनुका निर्माता आ निर्देशको लोग के ढेरे फायदा चहुँपल बा.


खून पसीना में दू तरह के काम में लागल हीरा यादव – Anjoria\nखून पसीना में दू तरह के काम में लागल हीरा यादव\nभोजपुरी सिनेमा के जानल मानल फाइट मास्टर हीरालाल यादव रामाकान्त प्रसाद के भोजपुरी फिल्म “खून पसीना” में फाइट मास्टर का साथ साथ अभिनयो करे में लागल बाड़न. रामेकान्त के एगो दोसर फिल्म “बारूद” में हीरालाल के काम से खुश हो के रामाकान्त प्रसाद उनुका के अपना अगिलो फिल्म में साइन कर लिहले. एह फिल्म में दू गो सुपर स्टार बाड़े दिनेश लाल यादव निरहुआ आ पवन सिंह.\nएकरा अलावे हीरालाल दू गो अउरियो फिल्म में मुख्य खलनायक का साथ साथ फाइटो मास्टर के जिम्मेदारी निभावत बाड़न. ई फिलिम हईं स खुशी इन्टरटेनमेंट के “लागल बा प्यार के बुखार” आ “मेहरारू बिना रतिया कइसे कटी”.\nहीरालाल के एह बात के खुशी बा कि उनुका अभिनयो के सराहल जा रहल बा आ ऊ फाइट मास्टरी का साथे साथ अभिनयो में मास्टर माने जाये लागल बाड़न.\nRavi Kishan worshipped by his fans\nचलल लाल चिंगारी के पहिला शूटिंग


हाउ टू फइलल PM उज्जवला योजना फॉर्म ऑनलाइन हिंदी में बताये? » How To Fill Pm Ujjawala Yojna Form Online Hindi Me Bataye - Download the Vokal App\nहाउ टू फइलल PM उज्जवला योजना फॉर्म ऑनलाइन हिंदी में बताये?...\nआप कपड़े इसमें हाउ टो फाइल पीएम उज्जवला योजना फॉर्म ऑनलाइन हिंदी में बताएं कि आप को पीएम उज्जवला योजना फॉर्म ऑनलाइन करनी है तो आप प्रधानमंत्री के ऑफिशियल वेबसाइट पीएम उज्जवला योजना के पर विजिट करें वहां जाने के बाद आप फॉर्म को फिल कर सकते इसके लिए आपके पास आधार मोबाइल और बैंक अकाउंट की डिटेल से होना जरूरी है साथ ही राशन कार्ड अति अनिवार्य है इसके बिना यह जल योजना से अपमानित नहीं हो सकते\naap kapde isme how toe file pm ujjavala yojana form online hindi me bataye ki aap ko pm ujjavala yojana form online karni hai toh aap pradhanmantri ke official website pm ujjavala yojana ke par visit kare wahan jaane ke baad aap form ko fill kar sakte iske liye aapke paas aadhar mobile aur bank account ki detail se hona zaroori hai saath hi raashan card ati anivarya hai iske bina yah jal yojana se apmanit nahi ho sakte\nआप कपड़े इसमें हाउ टो फाइल पीएम उज्जवला योजना फॉर्म ऑनलाइन हिंदी में बताएं कि आप को पीएम उ\nहेलो दोस्तो नमस्कार आपने एक प्रश्न किया है हाउ टो फाइंड उज्वला योजना फॉर्म हिंदीऔर पढ़ें


अध्यक्ष होटवार जेल में आ उनुकर विरासत सम्हारे वाला कोर्ट के चक्कर लगावतारे: नीरज कुमार\nWednesday, 29 January, 2020 | India\nबिहार महागठबंधन में सीट साझा प जदयू के प्रवक्ता नीरज कुमार ताना मारत कहले कि होटवार जेल के अपॉइंटमेंट मिलला के बादे सीट बंटवारा प कवनो अंतिम फैसला होई। असहू अध्यक्ष होटवार जेल में अवुरी उनुकर विरासत सम्हारे वाला दिल्ली कोर्ट के चक्कर लगावतारे।\nनीरज कुमार शनिवार के अपना ट्वीट में राजद अध्यक्ष लालू प्रसाद यादव आ नेता प्रतिपक्ष तेजस्वी यादव के बिना नाम लिहले इशारा-इशारा में कहले कि बिना उनुका मर्जी आ अनुमति के केहु के टिकट ना मिली।\nजदयू प्रवक्ता नीरज कुमार ट्वीट में कहले कि महागठबंधन के नेता भलही लाख सफाई देस, दावा करस, लेकिन हकीकत इहे बा कि होटवार जेल के अपॉइंटमेंट मिलला के बादे सीट बंटवारा प कवनो अंतिम फैसला होई। ओसहू अध्यक्ष होटवार जेल में अवुरी उनुकर विरासत सम्हारे वाला दिल्ली कोर्ट के चक्कर लगावतारे..! इहे त इनकर राजनीति ह!\nमालूम रहे कि चारा घोटाला मामला में दोषी करार देवे जाए के बाद लालू प्रसाद यादव के रांची के होटवार बिरसा मुंडा केंद्रीय कारा भेज दिहल गईल। उहां उनुकर तबीयत खराब होखला के बाद इलाज खाती रिम्स में भर्ती करावल गईल।\nउहें, लालू यादव के छोट बेटा आ नेता प्रतिपक्ष तेजस्वी यादव रेलवे टेंडर घोटाला मामला में आरोपित करे जाए के बाद दिल्ली के पटियाला हाउस कोर्ट में पेश होखला के बाद शुक्रवार के पटना लवटले।\nदिल्ली से पटना लवटल बिहार विधानसभा में नेता प्रतिपक्ष अवुरी पूर्व उपमुख्यमंत्री तेजस्वी यादव शुक्रवार के नीतीश कुमार के देश के सबसे भ्रष्ट मुख्यमंत्री बतावत कहले कि, 'घोटाला के बहार बा, काहेकि बिहार में नीतीश कुमार के सरकार बा'।\nपत्रकारन से बात करत तेजस्वी कहले कि एक ओर नीतीश कुमार भ्रष्टाचार से समझौता ना करे के बात करतारे आ दोसरा ओर उनुका शासनकाल में 35 घोटाला हो गईल। सृजन घोटाला में अभी तक कवनो बड़का अधिकारी अवुरी कवनो मंत्री प कार्रवाई ना भईल आ फिर से एगो नया घोटाला सोझा आ गईल बा।\nतेजस्वी कहले कि, 'भागलपुर के सृजन घोटाला निहन एहु घोटाला में आरोपी के बचावल जाई। अब नीतीश चाचाजी के जबाब देवे के पड़ी। वर्तमान में देश में जदी केहु सबसे बड़ भ्रष्ट मुख्यमंत्री बा त उ हमनी के चाचा बाड़े।'\nFirst Update: 24 November, 2018 01:01 PM


पप्पू अबहियों टीका ना लगवा पाई – टटका खबर\nApr 20, 2021 कोरोना, पप्पू अबहियों टीका ना लगवा पाई, प्रतिशत में\nजिन्दा पूर्व प्रधानमंत्रियन में से पचास प्रतिशत पूर्व प्रधानमंत्रियन के कोरोना छूताह भइला का चलते दिल्ली के एम्स में भरती करावल गइल बा. छूताह भइल पूर्व प्रधानमंत्री मनमोहन सिंह कतना प्रतिशत छूताह बाड़ें से नइखे मालूम. वइसे मानल जा सकेला कि शतप्रतिशत छूताह भइल होखीहन. मनमोहन सिंह हालही में मौजूदा पीएम नरेन्द्र मोदी के सलाह देत चिट्ठी लिखले रहुवन कि कतना लोग के कोरोना टीका लगावल जा चुकल बा ओकरा के संख्या में ना देखि के प्रतिशत में देखल जाव कि देश के कतना प्रतिशत लोग के टीका लगावल जा सकल बा.\nअब अगर संख्या ना देखि के प्रतिशत में देखल जाय त देश के कुल आबादी के महज 1.078 प्रतिशत लोग के कोरोना अबहीं ले छूवले बा. आ कुल आबादी के महज 0.0128 प्रतिशत लोग कोरोना से मरल बा.\nमनमोहन सिंह के पाती के जवाब में देश के स्वास्थ्य मंत्री अइसने पाती लिखले बाड़ें कि अगर टीका लगावल जा चुकल लोगन के संख्या का बदले आबदी के प्रतिशत में देखे के चाहीं त कोरोना मरीजनो के गिनिती में ना देखि के प्रतिशत में देखे के चाहीं. मंत्री के एह जबाव सेकाग्रेसिया छनछना गइल बाड़ें.\nआ अब जब कोरोना टीका के बाति चलते बा त इहो जान लीं सभे कि पहिला मई से हर वयस्क भारतीय के टीका लगवावे के मौका मिल जाई. हमरा एह फैसला से शिकायत बा कि वयस्क होखला का सीमा का चलते त पप्पू अबहियों टीका ना लगवा पाई. अवयस्कनो के टीका लगवावे के अधिकार दीहल जरुरी बा.\nहिन्दी सिनेमा के ट्रेजेडी किंग रहल युसूफ खान अलविदा\nभतरा ओकरा के छोड़लसि कि ऊ भतार के छोड़लसि


रेलवे क्रासिंग पर ट्रेन से कटा के एगो अधबूढ़ के मौत – टटका खबर\nअतवार का दिने सिवान छपरा रेलखंड के पचरूखी टीसन का नियरा एगो बिना चौकीदार वाला रेल क्रासिंग पर सिवान जिला के हुसैनगंज इलाका के हरिहास गांव के रहे वाला पचास साल के रघुनाथ साह लाइन पार करत रहले तले तेज रफ्तार से आवत अमरनाथ एक्सप्रेस से कटा गइले. रघुनाथ साह के मौत ठाँवे पर हो गइल.\nजानकारी मिलला का बाद राजकीय रेल पुलिस लाश उठा के पोस्टमार्टम ला भेज दिहलसि.\nTags: पचरुखी, सिवान


खबर भोजपुरी में (अतवार, 11 जनवरी 2015) – टटका खबर\n(शनिचर, 10 जनवरी के खबर)\nवीडियो कांफ्रेंसिग का जरिए देश भर के उपराज्‍यपालन के दिहल नया साल के सनेस में राष्‍ट्रपति देश के भितरी आ बाहरी सुरक्षा आ भौगोलिक अखंडता सुनिश्चित करे खातिर हर संभव उपाय करे के सलाह दिहलन. कहलन कि तीस बरीस बाद देश में पूा बहुमत वाली सरकार के शासन आइल बा. एह सरकर के शुरू कइल हर योजना, जइसे कि स्‍वच्‍छ भारत मिशन, सांसद आदर्श ग्राम योजना, प्रधानमंत्री जनधन योजना, मेक इन इंडिया अभियान आ डिजिटल इंडिया कार्यक्रम, के सफल बनावे ला राज्यपालो लोग के कुशल नेतृत्‍व आ सौम्‍य प्रभाव जरूरी बा.\nपीएम मोदी शनिचर का दिने दिल्ली में होखेवाला विधानसभा चुनाव खातिर अपना राजनीतिक गोल भाजपा के चुनाव प्रचार के शुरुआत करत कहलन कि भाजपा के सरकार दिल्ली वालन के निर्बाध बिजली आ सबका के आवास दिवाई. कहलन कि अराजकतावादी होखे के दावा करे वाला नेतवन के जगहा दिल्ली में ना, जंगल बीच नक्सलियन में होखे के चाहीं.\nजनता परिवार के राजनीतिक गोलन पर काबिज होखे के आपन योजना के आगे बढ़ावत सपा नेता मुलायम सिंह यादव शनिचर का दिने जदयू आ राजद के नेता लोगन से बातचीत कइलन. बाकिर अबले नयका गोल के नाम, झंडा आ चुनाव चिह्न का बारे में समझौता होखत नइखे लउकल. हालांकि नीतीश कुमार कहलन कि सगरी गोलन के एके में फेंटे के काम सही दिशा में बढ़त बावे.\nश्रीलंका के नयका चुनाइल राष्‍ट्रपति मैत्रिपाल सिरिसेना के पहिलका सरकारी यात्रा भारत के होखी. एह बात के जानकारी उनकर निकट सहयोगी रजिता सेनारत्‍ने दिहले बाड़न. कहलन कि सिरिसेना भारत के प्रधानमंत्री नरेन्‍द्र मोदी के नेवता सकार लिहले बाड़न.\nरेल मंत्री सुरेश प्रभु महाराष्‍ट्र के सिन्‍धुदुर्ग जिला के मालवान में एगो जनसभा सम्‍बोधित करत कहलन कि चीन के सीमा ले भारतीय रेल के विस्‍तार से दुनू देश के व्‍यापारिक संबंध पोढ़ होखी. इहे सोच कि चीन के सीमा से लागल इलाका में चार गो महत्‍वपूर्ण रेल लाइन बिछावे के फैसला लिहल गइल बा.\nऑस्‍ट्रेलिया आ भारत का बीच चउथा टेस्‍ट बरोबरी पर छूटला का साथही आस्ट्रेलिया एह सीरीज के 2-0 से जीत लिहलसि. आखिरी दिने 349 रन के निशान छूए का कोशिश में सात विकेट गवाँ के महज 252 रन बना पवलस.\nउत्‍तर प्रदेश मे गलन वाला जाड़ के दौर जारी बा. अगर बहुते जरूरी ना भइल त दिन भर जाड़ का चलते लोग घर से बाहर ना निकलल. 14 जनवरी ले सगरी स्कूल काॅलेज बन्द क दिहल गइल बा.\nवाराणसी में अस्सी से राजघाट का बीच गंगा रिवर फ्रंट बनावे खातिर सर्वे के काम शुरू हो गइल बा. एह योजना में घाट किनारे मंदिरन, मठन आ ऐतिहासिक मकानन खातिर प्रोजेक्ट बनावल जात बा. घाट पर श्रद्धालुअन आ पर्यटकन ला नया सुविधा बढ़ावल जाई आ काशी के पहचान का अनुरूप पण्डा, पुजारियन, आ पुरोहितन के बइठे के इंतजाम रही.\nइलाहाबाद जिला प्रशासन संगम तट पर चलत माघ मेला में रहे वाला साधु, संतों आ कल्पवासियन के भरोसा दिहले बिया कि मकर संक्रांति का दिन ले गंगा नदी में भरपूर पानी आ जाई. नहान का दिनन पर पूरा पानी आवे के व्यवस्था राखल जाई.\nवाराणसी आ आगरा आवे वाली उड़ान के ईधन पर लागे वाला वैट 21 फीसदी से घटा के4फीसदी क दिहल गइल बा. ई कटौती रोजाना के नियमित उड़ानन का साथही चार्टर्ड विमानो के दिहल जाई.\nबिहार में मुख्यमंत्री पद ला चलत चरचा का बीचे मुख्यमंत्री जीतन राम माँझी पीएम मोदी के बड़ाई करत कहलन कि मोदी जी गरीबन के भलाई ला काम करीलें आ हमरा से बढ़ के गरीब के होई.\nपटना समेत पूरा बिहर ठिठुरन का जद में बा. पछुआ हवा का चलते गलन आ कनकनी अउरी बढ़ गइल बा. अगिला दू दिन ले अइसने मौसम बने रहे के अनेसा जतावल गइल बा.\nNews in Bhojpuri, खबर भोजपुरी में


भोजपुरी व्‍यंग्‍य में पढ़ें: ए नीतीश तू थाक गइल बाड़s...तs का कहले पिंकू?_सबसे तेजी से रास्ता पैसे कमाएँ करने के लिए ऑनलाइन पैसे कमाएँ ऑनलाइन पैसे कमाएँ फास्ट मनी सॉफ्टवेयर\nवर्तमान：home > भोजपुरी व्‍यंग्‍य में पढ़ें: ए नीतीश तू थाक गइल बाड़s...तs का कहले पिंकू?_सबसे तेजी से रास्ता पैसे कमाएँ करने के लिए ऑनलाइन पैसे कमाएँ ऑनलाइन पैसे कमाएँ फास्ट मनी सॉफ्टवेयर >\nभोजपुरी व्‍यंग्‍य में पढ़सबसे तेजी से रास्ता पैसे कमाएँ करने के लिए ऑनलाइन पैसे कमाएँ ऑनलाइन पैसे कमाएँ फास्ट मनी सॉफ्टवेयरें: ए नीतीश तू थाक गइल बाड़s...तs का कहले पिंकू?\nमथुरा: हाथरस मामलेकैसे दौक्वान कैसे पैसे कमाने के लिए अमीर में गिरफ्तार PFI के संदिग्धों की जमानत याचिका खारिजउर्वशी ढोलकिया ने 25 दिनों तक आखिर क्यों छुपाई कोरोना पॉजिटिव होने की बात? अब किया खुलासाशंघाई उद्योग में सबसे अधिक लाभदायक स्थान पर\nIPL 2020: 'युवाओं में जोश की कमी' बोलकर फंस गए धोनी, सोशल मीडिया ने लगा दी क्लासकैसे दौक्वान कैसे पैसे कमाने के लिए अमीर\nVideo: मेरठ में केमिकल फैक्ट्री में लगी भीषण आग, मजदूरों के फंसे होने की आशंका, फायर ब्रिगेड की6टीमें मौके परसबसे तेजी से रास्ता पैसे कमाएँ करने के लिए ऑनलाइन पैसे कमाएँ ऑनलाइन पैसे कमाएँ फास्ट मनी सॉफ्टवेयर\nपिछला：जो बाइडन बने अमेरिका के प्रेसिडेंट, भारतीयों के खाने-पीने पर ऐसे पड़ेगा असर


भाजपा संसदीय दल के बइठक – Anjoria\nमई 20, 2014 नरेन्द्र मोदी, भाजपा संसदीय दल\nआजु के दिन एतिहासिक दिन हो गइल जब देश में लोकतंत्र के मंदिर संसद भवन में घुसे से पहिले देश के अगिला प्रधानमंत्री नरेन्द्र मोदी संसद के सीढ़ियन पर ठीक ओही तरह माथ टेकले जइसे आम हिंदू मनई मंदिर में घुसे से पहिले करेला.\nसंसद भवन में आजु भाजपा संसदीय दल के कार्रवाई के पूरा वीडियो के लिंक दीहल जात बा.\nभाजपा के जीत देश के जीत बतवलन मनोज तिवारी


चुप रह गइनी त राउरो गलती होई – Anjoria\nभोजपुरी भाषा अपना लिखला से बेसी अपना सिनेमा आ अपना गीतन का चलते मशहूर हिय. एकरा साफगोई के नाजायज फायदा उठावत एकरा से भरपूर कमाई करे का फेर में एकरा साथे बहुते अन्यायो होखत बा.\nरउरा अगर अपना भाषा, अपना संस्कृति, अपना गाँव जवार से मोह बा त खुल के आपन बात कहे के आदत बनाईं. एहीजा खाली एकतरफे प्रलाप ना होखे के चाहीं, आम दर्शक, आम श्रोता के रायो सामने आवे के चाहीं.\nएह मकसद से अँजोरिया परिवार अपने सभ के गोहार लगावत बा कि जवने भोजपुरी फिलिम देखीं. जवने भोजपुरी गीत कहीं सुनीं, पढ़ीं त ओकरा बारे में आपन राय एहिजा जरूर दीं. लोग के बताईं कि का नीमन लागल का बाउर. काहे कि जबले एगो जोरदार आवाज ना उठी तबले एह बहिरन के कान में सुनाई ना.\nबस एके गो ध्यान राखब कि कवनो आदमी के निजी जिंदगी पर कीचड़ मत उछालल जाव. ओकरा काम के, ओकरा रचना के, ओकरा फिलिम, संगीत, किरदार के बारे में राय दिहल जाव.\nआशा बा कि आप सभे चलत चलत दू गो लाइन जरूर लिखत जाएब भोजपुरी सिनेमा आ संगीत का बारे में. भोजपुरी साहित्य क बारे में अँजोरिया पर टिप्पणी दीं.\nसंपादक, अजोरिया वेब समूह


मुस्लिम तुष्टिकरण राष्ट्रहित पर भारी पड़त बा – Anjoria\nदेश आ समाज पुस्तक चर्चा सरोकार\nMay 11, 2011 मुस्लिम तुष्टिकरण, शत्रु संपत्ति (संशोधन एवं पुनर्पुष्टिकरण) विधेयक\nएगो जायज सवाल उठावल जात बा कि आखिर जिन्ना के मुंबई बंगला भारत सरकार उनका के, भा बाद में उनुका वारिसन के काहे ना लवटवलसि ? का एह चलते कि भारत के बँटवारा का बाद जिन्ना भारत के घोषित दुश्मन हो गइल रहले आ उनकर संपत्ति दुश्मन के संपत्ति मान के जब्त कर लिहल गइल. बाकिर अगर ई जबाब सही बा त दोसर सवाल उठत बा कि ओही जिन्ना के खासमखास रहल महमूदाबाद के राजा आमिर अली खान के संपत्ती उनुका बेटा मोहम्मद आमिर मोहम्मद खान उर्फ सुलेमान खान उर्फ सुलेमान मियाँ के कइसे वापिस मिल गइल ? का एह चलते कि सुलेमान के मुकदमा भारत सरकार के एगो मंत्री लड़ले जे अपने सरकार का फैसला का खिलाफ लड़ले आ मुस्लिम सांसदन का दबाव में भारत के बँटवारा करवावे में शामिल महमूदाबाद के राजा के वारिसन के इनाम दे दिहल गइल.\nएही सवाल पर केन्द्रित बा हालही में प्रकाशित एगो किताब जवना के हिन्दी आ अंगरेजी में प्रकाशित कइल गइल बा. लेखक हउवें दि संडे इंडियन के हिन्दी आ भोजपुरी संस्करण के प्रबंध सपादक ओंकारेश्वर पाण्डेय आ वरिष्ठ पत्रकार मनमोहन शर्मा. हिन्दी किताब के शीर्षक बा “शत्रु संपत्ति और राष्ट्रीय हित”. प्रकाशक हउवें इंडिया पॉलिसी फाउंडेशन.\nसुलेमान मियाँ का पक्ष में सुप्रीम कोर्ट के फैसला साल २००५ में आइल रहे जवना का बाद देश में शत्रु संपत्ति के लेके एगो नया विवाद शुरु हो गइल. एगो आदमी एक तिहाई आगरा शहर पर जवना में ताजोमहल शामिल बा आपन दावा सुप्रीम कोर्ट में दायर कइले बा. आ अइसने पता ना कतना दावा दाखिल भइल बा. पहिले त भारत सरकार सुप्रीम कोर्ट के एह फैसला के असंगत मनलसि आ एह फैसला पर रोक खातिर जुलाई २०१० में शत्रु संपत्ति अधिनियम संशोधन विधेयक ले आइल. एह विधेयक के मूल भावना साल १९६८ से लागू शत्रु संपत्ति अधिनियम कानून का अनुरुप रहे. बाकिर बाद में ओह अधिनियम के जब मुसलमान सांसद, सपा, राजद, लोजपा आ वामदल विरोध कइले त सरकार यूटर्न ले लिहलसि आ अब एगो नया अधिनियम पेश कइल गइल बा शीतकालीन सत्र में जवन कि पूरा तरह मुस्लिम सांसदन के माँग का मुताबिक बनावल गइल बा आ जवना से राष्ट्र विरोधी ताकत अउरी मजबूत होखीहें.\nजब कवनो आदमी अपराध कर के भाग जाला त ऊ कानून का नजर में भगोड़ा होखेला आ ओकर संपत्ति जब्त कर लिहल जाला. पूरा दुनिया में एह तरह के कानून बाड़ी सँ. पाकिस्तान खुद अरबो रुपिया के अइसने संपत्ति जब्त कर के बेच दिहलसि, बांगलादेश भारत गइल आप्रवासियन के संपत्ति जब्त कर लिहलसि. बाकिर संसद के स्थायि समिति का लगे विचाराधीन पड़ल एह विधेयक पर चरचा होखल जरुरी बा. प्रस्तुत किताब में अइसने सवालन के जबाब दिहल गइल बा कि आखिर का बावे संसद में प्रस्तुत द्वितीय शत्रु संपत्ति (संशोधन एवं पुनर्पुष्टिकरण) विधेयक 2010 ? का बावे मौजूदा शत्रु संपत्ति संबंधी कानून ? का होखी बदलाव के असर ? दुनिया के दोसरा देशन में शत्रु संपत्ति संबंधी कानून में का बा ? का हो रहल बा परदा का पाछे का राजनीति में ? के फायदा में रही ? केकर नुकसान होखी ? द्वितीय शत्रु संपत्ति (संशोधन एवं पुनर्पुष्टिकरण) विधेयक 2010 के निमन बाउर जाने खातिर एह किताब के पढ़ल बहुते जरुरी बा.\nपुस्तक के प्रकाशक का बारे में\nइण्डिया पालिसी फाउण्डेशन,\nडी ५१, हीज खास,\nनयी दिल्ली ११००१६\nफोन ०११ २६५२४०१८\n2 thought on “मुस्लिम तुष्टिकरण राष्ट्रहित पर भारी पड़त बा”\nओंकारेश्वर पाण्डेय जी राउर किताब “शत्रु संपत्ति और राष्ट्रीय हित”के स्वागत बा . पढ़े के लालसा जाग उठल बा .कभी मौका मिली त जरुर पढ़ब हम .\nSare aatnkwadi muslim hi kyu hota hai


जाति - विकिपीडिया\nअन्य अर्थ खातिर, जाति (बहुअर्थी) देखल जाय।\nजाति भारत में लोगन के पैदाइश, ब्यवसाय, धार्मिक मान्यता, चाहे कौनों आदिवासी या जनजातीय समुदाय (ट्राइब) के सदस्यता के आधार पर बिभाजन हवे। एक तरह से ई अंग्रेजी के कास्ट नियर चीज हवे जवन ई बतावे ला कि कौनों समाज अंदरूनी रूप से कौनों न कौनों बिसेस आधार पर, चाहे कई गो आधारन पर, कई हिस्सा में बँटाइल बा। एही तरीका से, भारतीय समाज कइयन जाति सभ में बँटाइल बाटे। एह बँटवारा के कुछ बिसेस लच्छन सभ में: अपने जाति में बियाह, खान-पान आ सामाजिक संपर्क पर रोक; जाति सभ के ऊँच-नीच के भावना आ आपसी सामाजिक स्तर के भेदभाव; आपस में छुआछूत के भावना; आ आम जिनगी में जातिवादी भावना नियर लच्छन गिनावल जा सके लें।\nजाति सभ के उत्पत्ती पुराना जमाना के वर्ण बेवस्था से मानल जाला। हालाँकि, पूरा भारतीय इतिहास में लगातार एह में किसिम-किसिम के बदलाव होखत रहल बाटे। आज्काल्ह के वर्त्तमान भारत में जाति बेवस्था के जवन रूप देखे के मिले ला ऊ मुग़ल शासन, मुग़ल शासन के पतन के दौर आ ब्रिटिश राज के दौर में भइल बदलावन के परिणाम हवे।\nभारत में बिबिध स्तर पर सामाजिक-सांस्कृतिक आ राजनीतिक जिनगी जाती के पहिचान से परभावित बा। जाति के आधार पर कमतरी चाहे श्रेष्ठता के भावना, अपना जाति से भावनात्मक जुड़ाव आ एकरा चलते बिबिध निर्णय सभ पर पड़े वाला परभाव भारतीय समाज आ जिनगी के प्रमुख बिसेसता बा। जाति के आधार पर भेदभाव, जातिवाद, आ जाति बेवस्था के कारण होखे वाली कई किसिम के समस्या चिह्नित कइल गइल बाड़ी आ इनाहन के दूर करे खातिर कोसिस भारत के आजादी के आंदोलन के समय से चल रहल बा। जातीय बराबरी, कमजोर जाति सभ के मजबूत बनावे आ जातिवाद के भावना के दूर करे खातिर कोसिस सभ के लमहर इतिहास बा। जाति से जुड़ल मुद्दा सभ में जातिगत आरक्षण के बेवस्था सामाजिक-आर्थिक जीवन के एगो मुद्दा बाटे। राजनीतिक माहौल में जाति आ जाति के आधार पर वोटिंग आ जातिवादी राजनीति भारतीय राजनीति के एगो प्रमुख बिसेस्ता बाटे।\n1 परिभाषा आ लच्छन\nपरिभाषा आ लच्छनसंपादन\nभारत में ई सभके मालुम बा की ई समाज कई गो जाति सभ में बिभाजित बाटे, हालाँकि, जाति शब्द आ एकरे कांसेप्ट के सटीक तरीका से परिभाषित कइल बहुते मुश्किल काम बाटे।\n↑ Blunt, p. 1. sfn error: no target: CITEREFBlunt (help)\nBlunt, Sir Edward (2010). The Caste System of Northern India (English में). Gyan Publishing House. ISBN 978-81-8205-495-0.\nPruthi, Raj (2004). Indian Caste System (English में). Discovery Publishing House. ISBN 978-81-7141-847-3.\n"https://bh.wikipedia.org/w/index.php?title=जाति&oldid=701076" से लिहल गइल\nLast edited on2दिसंबर 2021, at 08:04\nएह पन्ना पर आखिरी बेर संपादन2दिसंबर 2021 के 08:04 बजे भइल रहल।


बतकुच्चन – ६२ – Anjoria\nJun 6, 2012 बतकुच्चन\nहमरा हियाँ अइब त का का ले अइब? तोहरा किहाँ जाएब त का का खिअइब? एह भोजपुरी कहावत में समाज के सुभाव झलकत बा जहाँ आदमी सिर्फ अपना मतलब से मतलब राखे लागल बा. हर हाल में फायदा ओकरे होखे के चाहीं आ अइसे कि सामने वाला के पतो ना लागे भा पता लागबो करे त ऊ लाजे ओह बात के चरचा मत करे. लाजे भवे बोलसु ना सवादे भसुर छोड़स ना. आ एही सुभाव से पैदा होला ओरहन, शिकायत. आजु सभका सभका से कुछ ना कुछ के ओरहन बा. जनता के नेता से, नेता के जनता से. संसद के सोशल मीडिया से त सोशल मीडिया के संसद से. बाप महतारी के बाल बच्चन से त बाल बच्चन के बाप महतारी से. सभका ई त याद बा कि ओकर अधिकार, ओकर हक का ह? बाकिर ई सभे भुला चुकल बा कि ओकर जिम्मेदारी का बा? उहो कवनो बात ला जबाबदेह बा कि ना? ओरहन के संबंध रहनो से होला. अधिकतर ओरहन केहू के कवनो ना कवनो रहन से पैदा होला. रहन मतलब ओकर क्रिया कलाप, ओकर आदत, ओकर सुभाव. रहन सहन माने कि जिए के तरीका. अब हो सकेला कि केहू के रहन दोसरा से सहन ना होखत होखे त ओकरा ओह आदमी से ओरहन पैदा होखबे करी. सहन बर्दाश्त करे के कहल जाला त घर दुआर का सोझा पड़ल खाली जमीनो के जवन उठे बैठे के काम आवत होखे. शादी समारोह में इस्तेमाल होखत होखे. मजे क बात ई कि सहन सोझा के जमीन होला पिछवाड़ा के जमीन सहन ना कहाव. घर के बीच के जमीन आंगन कहाले. घर दुआर के बात निकलल त याद आइल कि घर में मेहरारू रहेली सं त दुअरा पर मरद. दुअरा द्वार भा दरवाजा ना होके मकान के सामने वाला हिस्सा के कहल जाला आ गाँव जवार का परंपरा में दुआर पर मरदे बइठका जमावे ले अंगना में मेहरारू. का घर में लुकाइल बाड़ त कह दिहल जाला बाकिर ई कबो ना सुनाव कि काहे दुअरा लुकाइल बाड़? काहे कि दुआर खुला होला, घर परदा में. अब आजु का जमाना में ना त घर रह गइल बाड़ी सँ ना दुआर. चलन में ड्राइंग रूम आ गइल बा, बइठका पता ना केने बइठ गइल. दिशा मैदान के शाब्दिक अर्थ जवन निकलत होखे, देहात में त एकर मतलब एके निकलेला शौच करे खातिर खुला मैदान का दिशा में निकलल. अब अलग बाति बा कि गाँवो जवार में अब शौचालय बने लागल बाड़ी सँ ना त पहिले एकरा के बहुते खराब मानल जात रहे कि दुअरा पर केहु शौचालय बनवा लेव. बाकिर एह खराब मनला में ओरहन ना रहत रहे, हिकारत रहत रहे. केहु के हेय देखल भा समुझल. ओरहन से मिलत जुलत एगो शब्द होला ओरचन. अब जे खटिया देखले होखी ऊ त जानत बा कि ओरचन का होला. बाकिर जे खटिया नइखे देखले ओकरा का मालूम कि खटिया ना डोले ओरचनवा काहे डोलेला? अगिला लाइन सुनावे लागीं त कुछ लोग के हमरो से ओरहन हो जाई कि बतकुच्चन के मतलब गैर जिम्मेदार आजादी ना होखे. बतकुच्चनो पूरा जबाबदेही का साथ जिम्मेदारी का साथे होखे के चाहीं. आ हमहुँ एह बाति से सहमत बानी. बाकिर बात निकली त फेर दूर तलक जइबे करी. आ एह दूर के सफर में बहुते कुछ अइसन पड़ाव आई जवन नीक ना लागी. दूर के ढोल सुहावन लागे के कहावत त सुने में अइबे करेला. नजदीक जाईं तब पता लागी कि असलियत में का बा. बतकुच्चनो का सफर में हमेशा नीके ना भेंटाई कबो कबो बाउरो से आमना सामना होखबे करी. काहे कि समाज में निमन बाउर सब कुछ मौजूद बा. रउरा का मिलत बा ई एह पर निर्भर बा कि रउरा का देखे खोजे निकलल बानी. लाली मेरे लाल की जित देखो तित लाल. लाली देखन मैं गई मैं भी हो गई लाल.


'एक लैला तीन छैला' के दुश्मन – बालेश्वर सिंह – Anjoria\n'एक लैला तीन छैला' के दुश्मन – बालेश्वर सिंह\nबिहार आ मुंबई में सफल रहल फिल्म ‘कालिया’ में अपना दमदार खल भूमिका से एक बेर फेरू चरचा में आइल बालेश्वर सिंह अब आर एम फिल्म्स के बैनर में बनत फिल्म ‘एक लैला तीन छैला’ में बतौर खलनायक नज़र अइहें. एकर निर्माता मुकेश सोनी, निर्देशक शाद कुमार आ सह निर्देशक अतिन दूबे हउवें. एह फिलिम में बालेश्वर सिंह फेर से संजय पाण्डेय के बेटा बनल बाड़न आ अपना लैला रानी चटर्जी के आपन जोरू बनावे क मंसूबा से दरिंदगी के हद पार कइला से बाज नइखन आवत.\nजान लीं जे हैदर काज़मी अभिनीत आ शिवराम यादव निर्देशित फिल्म ‘कालिया’ में बालेश्वर सिंह के अभिनय के खूब तारीफ भइल बा. ई फिलिम अबहियो बिहार के अनेके सिनेमाघरन में चलत बिया. बालेश्वर सिंह के आवे वाली फिलिमन में चुन्नू बाबू सिंगापुरी, यादवजी, हम मस्ताने, तिलक तराजू और तलवार, गरदा उड़ा देब, अउर लाडली के नाम बा.\nसुदीप पान्डेय अभिनीत "जय हो जगदम्बा माई" के संगीत जारी भइल


राघव मास्टर – Anjoria\nकहानी पुस्तक चर्चा साहित्य\nFeb 13, 2012 कहानी, पाती, भोजपुरी पत्रिका\n(पाती के अंक 62-63 (जनवरी 2012 अंक) से – 16वी प्रस्तुति)\n– गिरिजा शंकर राय ‘गिरिजेश’\nगांव में प्राइमरी स्कूल खुलते चारो ओर खुशी के वातावरण छा गइल. एकरा ले पहिले सब डेढ़गांवा जात रहे. जहिया ना जायेके मन करे कोइरिया का संऊफ का खेत में घुसके सब बइठ जाय आ बीचे में गमछा बिछा के तास जमक जा. एक दिन ई खबर स्कूल पर पहुँच गइल आ खेदन मास्टर लइकन का साथे आके खेत में लुकाइल लइकन के पकड़ लिहलन. ओह दिन खूब पिटाई भइल रहे. कइगो बांस के कइन टूट गइली स. केतने जाना का पीठ पर गोहिया पड़ गइल रहे. गांवे स्कूल खुलल त सब एह बात से खुश रहे कि अब लइका पढ़ लिहें स. अब त आवत जात सब देखियो लेई. अब कहाँ सऊफ का खेत में लुकाये के मोका मिली.\nराघो मास्टर पहिला मास्टर रहलन जवन स्कूल पर तबादला पर आइल रहलन. पूरा नांव राघव प्रसाद रहे बाकिर राघो मास्टर का नांव से सभ गोहरावे. ठिगना सरीर, गोल चेहरा, आंख पर मोट सीसा के चश्मा, आधा बांहि के खद्दर के कुर्त्ता, खद्दर के धोती, गांधी आश्रमी जूता, रंग सांवर, हाथ में बकुड़ी वाली छड़ी इहे उनकर पहिचान रहे. चलसु त छड़ीसे ठेघत-ठेघत चलसु. बाकिर पढ़ावे में एक नम्बर के रहले. लइका त तारीफ करबे कर सु. स्कूल के नांवो भइल रहे. उनकर गांव एहिजा से पाच-छः किलोमीटर होखी एहसे खली शनीचर के धरे जासु. अतवार के घरके काम करसु, सोमवार के फेनु स्कूल पर हाजिर हो जासु. अक्सर ऊं रुक जासु. स्कूल का बगले में बत्तक बाबू के दुआर रहे. ऊ ओहिजे रुक जासु आ हर लइका कीहें पारी बान्ह देले रहलन. साझ के त खियइबे करे सबेरहू के भार ओही पर रहे. छठवां छः मास केहू के नम्बर आवे एह से सब स्वीकार कइले रहे केहू विरोध ना कइल. घरन में भोजन करत राघो मास्टर घरऊ हो गइल रहलन. गांव में घर-घर के मेहरारू उनकर परिचित रहली स. सबकर उनकरा पर विश्वास रहे. गांव के पंचाइतो करसु. आज काल्हु त घरे-घरे विवाद बा. राघे मास्टर कीहें कवनो न कवनो मामिला आइल करे ऊ ओके सुलझा देसु. एह से गांव के लोग अउरी माने. एकरा बारे में उनकर कवनो सहयोगी डिप्टी साहब से सिकाइत क देले रहे जवना पर मास्टर साहेब के तबादला दूसरा गावें हो गइल रहे. जब ई खबर आइल त गांव के लोग के खिनिस चढ़ि गइल. ऊ लोग प्रधान का साथे जिला परिषद् का चेयरमैन कीहें धरना दे दिहलन. मजबूर होके तबादला रोके क परल. बाद में बेसिक शिक्षा अधिकारी का अधिकार में प्राइमरी स्कूल आ गइल. मास्टर साहब के लोकप्रियता देख के उनकर हिम्मत ना पड़ल कि फेनु कबों उनकर तबादला करो. केतने मास्टर अइलन गइलन बाकिर राघे मास्टर खैरा पीपर हो गइलन आ ना डोललन.\nपता चलल मास्टर साहेब बेमार बाड़न. गांव भरके मरद-मेहरारू उनकर हाल-चाल लेबे खातिर गांव पर जमि गइलन. जे जाव फल फूल का साथे जाव. एतना फल आइल कि महिनवन मास्टर खइलन. गांव के नेह देखके ऊ निहाल रहलन. राघो मास्टर का तीन लइकिये रहली. तीनों क बहुत मानस. केहू लइका के बात करे त ऊ कहसु का लइका का लइकी. कुल्हि भगवाने के बनावल ह. नइखऽ सुनले कहल जाला कि लइकी जनमें ले त दू खनदान जुटे के बात होले. लइका जनमेंला त घरके देवालि दरक जाले. अंगना में डड़वार उठे के तइयारी हो जाले. मास्टर क बड़की लइकी का बियाह में सगरे गांव से नेवता गइल रहे, जवन बेटी के बियाह के भारे ना मास्टर पर पड़े दिहलस. देखते-देखत अउरी दूनो लइकिन के बियाह मास्टर क दिहलन. घर वर बड़ा अच्छा खोजले रहलन.\nसमय पांखि लगा के उड़त रहे. एक दिन खबर आइलि का राघव मास्टर रिटायर हो गइलन. गांव भर में ई बाति फइल गइल. जे सुने ऊ मास्टर कीहें आके पूछे. बाद में एगो शनदार विदाई समारोह के आयोजन कइल गइल रहे. सभकरा घरसे भेंट आइल. केतने आदमी त समारोह में बोलत के मास्टर साहब के स्नेह क चरचा करत भोंकारि मार के रोवे लगलन. मास्टर सबके धीरज बन्हावत कहलन ”आइल गइल त संसार के नियम ह. हमनी का सभे एह नियम में बन्हाइल बा. स्कूल से विदा होत बानी रउरा मन से कहां विदा होत बानी. हमरा मनमे आ रउरा मन में हमनी का सदा बसल रहब जा. जब बोलाइब तब हम आइब. केतना दूर गांव बंटले बा. आ सांचो रिटायर भइला का बाद काज-परोज में त मास्टर अइबे करसु ओहू तरे जब मन अगुता त भागल उधरनपुर चल आवसु. लोग उनकर ओहितरे भाव करे जइसे पहिले सब करत रहे.\nमास्टर गांव में आवसु जेही कीहे मन करे ओकरा कीहें भोजन के कढ़वा देसु बाकिर रहसु बत्तके बाबू के दुआर पर. चाह-पानी के बेवस्था उनकर ओहिजा परमानंद रहे. रिटायर भइला पर पेंशन मिले. ऊ दूनो बेकति खातिर बहुत रहे. मास्टराइन एतना किफायत कके खरच करसु कि ओहू में बच जा. जमीन जवन रहे तवन मास्टर तीनों लइकिन का नांवे करवा दिहलन. एहसे उनकर दयाद उनकरा पर बड़ा नराज रहलन. उन्हन खतिर राघो मास्टर ले खराब आ खनदान के दीया बुझावे वाला केहू दूसर ना रहे. बाकिर मास्टर का एकर कवनो चिन्ता ना रहे. ऊ अपना धुन में रमल रहलन. गांव में तनिको जीव घबड़ाय त उधरनपुर के रास्ता धरसु. कबों कबों मास्टराइनो आ जासु. शादी बियाह में त मास्टर साहेब परधान रहसु. का का जलपान में बनी, खाये में का का रही. भण्डार के बेवस्था कइसे रही, परोसे वाला कइसन रहिहन जवना से खाना जियान न होखे ई कुल्हि के बेवस्था में राघो मास्टर क भूमिका प्रमुख रहे. मड़वा में कवनो बात बिगरे ना एह पर उनकर विशेष ध्यान रहे. कवनो मुद्दा उठ जा त ओके हल करावे में ऊ जीव जान लड़ा देसु.\nओह दिन राघो मास्टर जिलेबा भउजी कीहें बइठल रहलन. एहर ओहर के बात होत तीरथ-बरत पर बतकही होखे लागल. भउजी कहली मास्टर साहेब ! रउरा त खुदे दूसरा के गियान देइला हमका समुझाईं. अनपढ़-गंवार हई बाकिर एतना जानीला कि ई दुनिया मोह माया ह. आपन करतब कइला का बाद एह मोह का बंधन से निकले के चाही. एह तइयारी में तीरथ एगो कड़ी हउवन स. तीरथ कइला से मन में विराग जनमेला. रउरो कुछ तीरथ क आईं. हम त इहे कहब ई कुल्हि मोह माया के बाजार छोड़ी. अब त राउर तीरथ करे के उमिरो हो गइल बा.\nभउजी के बात सुनके राघो मास्टर का चेहरा पर एगो हल्लुक हंसी आइल फेनु कहे लगलन – रउरा ठीके कहत बानी हम ओकरा खिलाफ नइखी बाकिर आपके बतावत बानी कि हम ‘कन्या तीर्थ’ कइले हईं. तीन-तीन बेटिन के कन्या दान कइले हईं. शास्त्रन में लिखल ह कि –\nतिस्त्र कन्या यथान्याय पालयित्वा निवेद्य च\nन पिता नरके याति नारी वा स्त्री प्रसूयिनी.\nअर्थात् जे तीन कन्याओं को विधिवत पाल-पोस कर उन्हें योग्य वर को ‘दान’ करता है. उसे नरक की प्राप्ति नहीं होती. मुझे गर्व है कि मैंने अपनी तीन बेटियों का दान दिया है. एतना कहला का बाद मास्टर साहेब का चेहरा पर एगो तेज चमक गइल, जवना में संतोष झलकत रहे. ऊ कहले एह तीर्थ कइला का बाद अब के तीर्थ करे. एहसे बड़हन तीर्थ कवनो नइखे. लोग कहेला कि बेटा उद्धार करेला हम एके सोच के तनिको चिन्तित नइखी. काहें कि अपना लइकिन पर हमरा गर्व बा. उन्हनी का हमार सबकुछ बाड़ी स. उन्हन बिना हम जीये के कल्पना ना क सकी.\nराघव मास्टर कहलन – हमहूं रउरा से उहे कहलीं ह जवन हमरा मन में आइल ह. लइका-लइकी में हम कवनो फर्क ना करी. आ ई त भगवान के मरजी ह. ऊ ना जानत होखिहें कि बेटा ना भइला से एकर मुक्ति ना होई ? अगर एके जानत होइतन त बेवस्था करतन. ई कुल्हि आदमी के बनवल ह. भगवान के त जबरन घुसेड़ दिहल बा.\nभउजी फेनु बिचहीं में टोकली, मास्टर जी, हमार ई ना विचार रहल. ओकरा पीछे एगो भावना रहलि ह. जमीन-मकान लइकिन का नावें तूं झटके में क दिहल. तोहार दयाद जनबे ना कइलन. अगर बात फूट गइल रहित त तोहके ऊ कबों ना लिखे दिहले रहतन स. एह बात के लेके बड़हन बवण्डर उठि गइल रहित. एह बात पर गांव भर उन्हन का साथे बा. गांव में कवनो दूसरा कुरी के लोग भा नवासा ना रहे दिही लोग. तूं अकेल पड़ जइब. ई सही बा कि कानूनी रूप से राउर पछ मजबूत बा बाकिर समाजो त कवनो चीज ह. ऊ नराजगी अबही आजो बा. हम चाहत रहलीं ह कि तीरथ का नाव पर कुछ दिन हटि जइतीं त मामिला ठंढा जाई. फेनु के केके पूछत बा.\nमास्टर साहब हंसत कहलन – अरे हमार केहू कुछ ना करी. रउरा हमार हित-मीत बानी एही से हमार भलाई सोचत बानी. अबहीं बात होते रहे तबले एगो लइका आइल आ कहलस कि बत्तक बाबू बोलवले ह. मास्टर साहेब तुरते बत्तक बाबू का दुआर पर अइलन. बत्तक बाबू कहलन – हई छांगुर भई बइठल बाड़न. एह लोग में बंटवारा रउरा काहें नइखी करवा देत. कहत बाड़न कि कई दिन ले धउरत हई बाकिर मास्टर साहब के मोके नइखे लागत.\nराघो मास्टर कहलन – बत्तक बाबू उधरनपुर में कवनो परिवार अलगा होला त ना जानी काहें हमार मन दुखित हो जाला. पूरा गांव एक परिवार बा एह में कवनो टूटन हमके नीक ना लागे बाकिर जब चलावं नइखे त हम बटवारा त कराइये देव. चलऽ छांगुर लट्ठा आ जरीब लेले चलिहऽ. लट्ठा-कठा होखी तवन जोड़ घटाके निकाल देब. छांगुर के लेके राघो मास्टर बंटवारा करावे चल गइलन.\nओह दिन पूरा उधरनपुर में कोहराम मच गइल रहे. सबेरे मुनेसरा खबर लियउवे कि राघो मास्टर मू गइलन. काल्हु साझ ले ठीक रहले ह. खाना खाके राति के सुतुवन त मस्टराइन से कहत रहुवन उधरनपुर गइले कई दिन हो गइल बा. काल्हु ना होखे त तूहूं चल. मास्टराइन हामी भर दिहुवी. आज सबेरे जब मास्टर साहेब ना उठलन हा त ऊ जगावे गइली ह. मास्टर साहेब पांचे बजे उठ जात रहलन ह. जब झकझोर के उठउवी त मास्टर साहेब क मूंडी एक ओर लटकि गइल रहुवे. सुतले में उनकर प्राण शरीर छोड़ दिहले रहुवे. गांव के लोग राघो मास्टर का गांवे पर उनका घरे पहुंच गइल. कई अदमी आ मेहरारू भोंकार मारि के रोवत रहुए.\nराघो मास्टर के लाशि टिकठी पर कफन ओढ़ाके सुतावल रहुवे. क्रिया कर्म करे से, दाग देबे से देयाद इनकार क देले रहुवन स. दयादन के कहनाम रहुए कि लाश हमनी का श्मशान घाट पहुंचा देइब जा बाकिर मुखाग्नि हमनी का ना देइब जा. मास्टराइन रोवत सुसकत लोगन से हथजोरिया करत रहुवी बाकिर केहू तनिको ना पसिजुवे. सब सोचमें रहुवे कि का होई. एही बीच में उनकर तीनों बेटी, दमाद एगो वकील साहब का साथे चहुँपले. वकील साहब कहलन कि राघो मास्टर के अंतिम इच्छा रहल ह. हम ओके सुना देत बानी ओही का अनुसार किरिया कर्म होखी. वकील साहब पढ़े लगले – ‘हम राघवेन्द्र प्रताप पूरा होशोहवास में लिख रहल बानी कि हमरा मुअला पर हमरा मुंहे आगि हमार बेटी दमाद दीहे. खासतौर पर ई काम छोटकी बेटी आ दमाद का जिम्मा सौंपत बानी. बाकी क्रिया कर्म हमार दूनो बेटी दमाद करिहें. दयाद लोग हमार लाश मत छुई. हमरा कवनो पछतावा नइखे. बेटिन पर हमरा गर्व बा.’\nवकील साहब पढ़ि के चुपा गइलन. इहे भइबो कइल. राघव मास्टर क लोक परलोक दूनो पूरा भइल. पुरान रूढ़ि तूरि के नया बिचार के स्थापना का सांथ.\nबतकुच्चन – ४६\nबतकुच्चन – ४७\n2 thought on “राघव मास्टर”\nसंपादक जी प्रमामस\nहम अभी दिल्ली मे बानी। ऐजुगा हम “पाती” के कईले ले सकत बानी। तनी बताई।\nएह खातिर पाती के बलिया कार्यालय से संपर्क करीं.\nडा॰ अशोक द्विवेदी. टैगोर नगर, सिविल लाइन्स बलिया -277001


"देश परदेश" से बदली सिनेमा भोजपुरी के किस्मत – दीपक दुबे – Anjoria\n"देश परदेश" से बदली सिनेमा भोजपुरी के किस्मत – दीपक दुबे\nसिनेमा भोजपुरी एह घरी बदलाव के दौर से गुजरत बा. बदलाव के एह सोच का पाछा सिनेमा के कारोबारी शिकंजा से बाहर निकाले के चाहत बा ओह अभिनेतन के जे एह माहौल के बदलल चाहत बाड़े, अइसने एगो अभिनेता हउवन दीपक दुबे जे आजु काल्हु सिनेमा भोजपुरी में तेजी से आपन गो पहिचान बनवले जात बाड़न,\n“मुन्नी बाई नौटंकी वाली” जइसन दर्जनों हिट फिलिमन से दर्शकन पर आपन असर डाल चुकल दीपक एह घरी विमल कुमार के फिलिम “देश परदेश” में लागल बाड़न. गौर तलब बा कि विमल कुमार के निर्देशन में बनत एह फिलिम में धरम पा जी पहिला बेर भोजपुरिया दर्शकन का सोझा आवत बाड़न. दीपक दुबे धरम पा जी के बेटा बनल बाड़न. धरम जी के संगे स्क्रीन शेयर करे वाला हर लमहा के अपना जिनिगी के यादगार लमहा मानत बाड़े दीपक दुबे.\nदीपक दुबे के कहना बा कि ई फिलिम एगो ट्रेडसेटर फिलिम होखी सिनेमा भोजपुरी ला आ ओकरा के एगो नया आयाम दी ई फिलिम.\n“देश परदेश” के अलावहू दीपक दुबे के अनेके फिलिम एह घरी फ्लोर पर बाड़ी सँ आ कुछ जल्दिए रिलीजो होखीहें सँ.\nआइटम क्वीन सपना


सरोज सिंह जी के लिखल भोजपुरी कहानी तिपहिया दहेज | जोगीरा\nHome भोजपुरी साहित्य भोजपुरी कथा-कहानी सरोज सिंह जी के लिखल भोजपुरी कहानी तिपहिया दहेज\nपरनाम ! स्वागत बा राउर जोगीरा डॉट कॉम प, रउवा सब के सोझा बा सरोज सिंह जी के लिखल भोजपुरी कहानी तिपहिया दहेज , पढ़ीं आ आपन राय जरूर दीं कि रउवा सरोज सिंह जी लिखल भोजपुरी कहानी ( Bhojpuri Kahani ) कइसन लागल आ रउवा सब से निहोरा बा कि एह कहानी के शेयर जरूर करी।\nसांझुए से दुआर प क फेरा झाड़ू लाग गइल , आ लागो काहे ना। इहां के मझिला बेटा के सरकारी महकमा मे बड़हन पद मिलल ह , डंका बाजल ब्रह्म बाबा से काली माई के स्थान ले पुजा-पाठ भइल आ सगरो खुब मिठाई बंटाइल , छोटका भी बड़वा तरआला इसकूल मे जाला पढ़े त ना जा के मन फेंरवट करेला आ बड़का त एहदम हथलुफूल रहल ज्वार टाप ,मुधार भइला के बाद आन के जजात भी जान जाई कि इहनी के पपौती ह ।\nभा कवनो समान केहू के दुआर प आ खेत खरिहानी मे गलती से छुट गइल उहो नजर बचाके कब्जा मे । गलत लत जवन ना करावे ना त पहिले के बड़का घर मझिला के छोड़के कुल्ह महाकाल के दरबार मे भर सींकम दम लगावेले स , महुआ तारकनाथ से बेजोड़ साथ- संगत धुंआ धुक्कड़ त आसमान ले उड़ाव स औघड़नाथ के भी अनघा आन्नद आवे । काहे कि मझिला के छोड़के सम्हरे घर भर भोला भगत रहल सरब गुन आगर हारम त हुरम , जीतम त थुरम सगरी गांव के अकेले घर पानी पियवले रहs स आ गांव भी टाहीए मे रहे , गोतीआ पट्टीदार त इहनी के अंइठलका देख के अगिआइल रहs स ।\nताले ले उपर आला अरज सुन नु लिहले आ ” मोखालिफ के तारीफ का ” कुल्ह ममिला धुंआ – धुंआ हो गइल ।पिछला मझिला के पढ़त घड़ी बिआह तय तापर के बात भइल रहल रूपया पइसा कतना के ना जानल बाकिर दुचकिया के बात सबका सोझा दुआर प भइल रहल ।\nगरीब बेटीहा के दुचकिया सकान ना रहल ह तबो पढ़ल लिखल लइका जान के ना-ना क के त सकार लिहल ओही बिचे भगवती के कृपा से मझिला के नोकरी लाग गइल , नोकरी लागते इहनी के हवा मे .. जबान से पलटी एके पल मे… मार दिहले स बिआह करे खातिर एक से एक मालधनी आवे लगले कानाफूसी होखे लागल मझिला के तय-तापर बेटिहा पिछला साल क गइल बा तब काहे आन जगहा दुगो अधिका रूपिआ प आ चार चकिया ले वे प छान पगहा तुड़वले बाड़न जबान दिहला के कवनो भेलू नइखे । गाव के कवनो सज्जन खबर पेठवले कि आंई ना त\nलइका बेहाथ हो जाई । दोसरा जगहा के भी बेटीहा लोग आके दू चक्का बढ़ाके चढ़ा उपिरी कइले बा । चर चकिया देवे प तइयार बा उहो पसन से जवन मन तवन।\nअतना बात कान मे सुनते लइकी के बाप के गोड़ के नीचे से जमीन घसक गइल आ माथा से एड़ी ले पसेना से तर-तर चुए लागे लागल । एको क्षण बिना देर कइले परोसिया मे एगो समझदार पंडित जी रहस उहां के ले के बेचारू चल दिहले आ एकाध घंटा बाद बेटहा के दुआर प॔हुच गइले । पंडीत जी बेटहा के बारे मे छानबीन कइले त पता चलल कि लइकवा (मझिला के छोड़के )\nकुल्ह लंगा हवे स ..\nपंडीत के मन मे इ बात एक चक्कर घुम गइल लंगा से त गंगा डेराली हमनी त आदमी हई जा …. एहीजा परमेश्वर जी ही कवनो उकित बतइहे …. परमेश्वर जी के बनीहे , पंच मिल परमेश्वर बनीहे … गणमान्य लोगन के जूटान होखे लागल आ सगरी गांव -ज्वार बेटहा के गलत निति के विरोध मे ..बेटहा के दुआर प जमावड़ा लागल बा कि कसहूं बेटीहा\nजवन पहिले तय बा ओही प बात कायम रहे , दु चकिया आ रूपिया पइसा ….\nअस खेच्चरपाल बेटहा कि एकही रट चरचकिया ले के मानब जी अपना करेज के …. पंडीत जी बरियार अनुभव आला खेलाड़ी रहले आ बेटहा के घेर बान्ह करे के श्री गणेश क दिहले… बेटहा आ बेटीहा दुनो पक्ष के तनि अंइजा (उरेब) सहे के पड़ेला …. बिआह शादी के ममिला ह उपर – नीचे करे के पड़ेला …. आर डरेर त ह ना मेढ़ प खूंटा गाड़ दिही ऐने हमार ओने राउर…दूगो मन के मिलन ह , दूगो परिवार के संगे कतना नात – रिश्तेदार के मिलन ह …\nढेर छिछेलेदर जन करी सभे… अतना ना समझाके बुझाके पंडीत जी बरियार भूमिका बान्ह के बुद्धि वितरण क दिहनी कि… पंच परमेश्वर से ले के बेटहा – बेटीहा एक सुर मे पंडीत जी जवन कहम तवन मान लिहल जाई\nपंडीत जी जवन कहम तवन मान लिहल जाई पहिले बेटहा से भगवान रउआ के खुब दिहले बाड़न , जान जाई कि सृष्टिकर्ता के साक्षात दर्शन आ सरकारी नोकरी पावल आज क समय मे एके बराबर बा।\nएक चक्का के लोभ रउआ भी छोड़ी महाराज… सड़क प दु चक्कर सांझ-बिहान कवनो सवांग लगा दिही सौ-पचास बगली मे… तय करी तिपहिया दहेज अपना करेज के .. बेटीहा से बेटी बिआह खातीर जइसे एक कठ्ठा बेचाइल आधा कठ्ठा आउरो सही चिंता फिकीर भर जिनगी लागल रही एक चक्का रउआ बढ़ जाई बात आगा बढ़ो पंच परभेश्वर आ पंडीत के आशिर्वाद से बबुआ मझिला के बिआह तिपहिया प दुनो पक्ष के राजी खुशी से हो गइल।\nपिछला लेखअब्दुल ग़फ़्फ़ार जी के लिखल भोजपुरी कहानी पगहा\nअगिला लेखसरोज सिंह जी के लिखल भोजपुरी कविता अंखियन के लोर


SONU GUP's Page - JaiBhojpuri.com\n25, Male Like0members like this\nBlog PostsDiscussionsEventsGroupsPhotosPhoto AlbumsVideos SONU GUP's Likes SONU GUP's Friends\nView All SONU GUP's Page\nशशि कुमार सिंह (SHASHI) leftacomment for SONU GUP"प्रणाम आ जय भोजपुरी\nजय भोजपुरी"Oct 18, 2012Rajeev Mishra "राजीव भोजपुरिया" leftacomment for SONU GUP"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 18, 2011शशि कुमार सिंह (SHASHI) leftacomment for SONU GUP"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 18, 2011Rajeev Mishra "राजीव भोजपुरिया" leftacomment for SONU GUP"janamdiwas ki hardik shubhkamnayen"Oct 18, 2010Ashutosh Ranjan leftacomment for SONU GUP"जनमदिन के बहुत बहुत बधाई आ शुभकामना.............."Oct 18, 2010नबीन भोजपुरिया ( NB ) leftacomment for SONU GUP"सोनु जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 18, 2010SONU GUP updated their profileJul 27, 2009SONU GUP updated their profile photoJul 27, 2009Admin leftacomment for SONU GUP"सोनु जी, जयभोजपुरी डॉट कॉम पर राउर स्वागत बा..."Jul 27, 2009SONU GUP is nowamember of JaiBhojpuri.comJul 27, 2009 Welcome Them! RSS\nAt 5:21pm on October 18, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 11:15am on October 18, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:47am on October 18, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 5:59pm on October 18, 2010, Rajeev Mishra "राजीव भोजपुरिया" said… janamdiwas ki hardik shubhkamnayen At 9:47am on October 18, 2010, Ashutosh Ranjan said… जनमदिन के बहुत बहुत बधाई आ शुभकामना.............. At 9:42am on October 18, 2010, नबीन भोजपुरिया ( NB ) said… सोनु जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 12:30pm on July 27, 2009, Admin said… सोनु जी, जयभोजपुरी डॉट कॉम पर राउर स्वागत बा... No comments yet!


एबीपी नेल्सन के सर्वे में राजग के फायदा मिलत लउकत – टटका खबर\nएबीपी नेल्सन के सर्वे में राजग के फायदा मिलत लउकत\nपिछला दिने एबीपी नेल्सन के सर्वे के परिणाम एबीपी न्यूज में देखावल गइल जवना में बतावल जात बा कि राजग के २०६ सीट मिल सकेला अगिला लोकसभा चुनाव में. संप्रग के हर जगह नुकसान मिलत देखावल गइल बा आ सबले अधिका फायदा इलाकाई गोलन के मिलत लउकत बा. बिहार का मामिला में सबले मजेदार परिणाम निकलल बा कि अगर जदयू भाजपा गठबन्हन टूटल त दुनु पार्टी के नुकसान होखी आ नीतीश के सपना जरूर टूट जाई. काहे कि अगिला लोकसभा में अधिका से अधिका सीट जीत के आवे खातिर उनका भाजपा से गठबन्हन बनवले राखे के पड़ी.


नेपाल भोजपुरी समाज – Anjoria\nTag: नेपाल भोजपुरी समाज\nजून 5, 2019 Editor\nनेपाल भोजपुरी समाज, वीरगंज के आयोजन में महान संत तुलसीदास जी के जीवन प्रसंग पर लिखल आपन मशहूर भोजपुरी खंडकाव्य “रमबोला” के एकल पाठ भोजपुरी आ हिंदी के पुरनिया साहित्यकार…\nमार्च 1, 2018 Editor\nपिछला दिने नेपाल भोजपुरी समाज, वीरगंज के फगुआ मिलन समारोह “रंगन के त्योहार” मनावल गइल. नेपाल भोजपुरी समाज के अध्यक्ष रामदेव प्रसाद श्रीवास्तव के अध्यक्षता में कुम्हालटोल वार्ड न. 5…\nअप्रैल 11, 2017 Editor\n– विजय प्रकाश विन भोजपुरी भासा, साहित्य, कला, संस्कृति के उत्थान विकास करे के उद्येश्य लेके विक्रम संवत 2073 माध 16 गते, तदनुसार 16 जनवरी 2017, के दिन पुनरगठित नेपाल…\nनेपाल भोजपुरी समाज\nमार्च 8, 2017 Editor\nपिछला दिने नेपाल भोजपुरी समाज, वीरगंज के अध्यक्ष रामदेव प्रसाद श्रीवास्तव के अध्यक्षता मे वीरगंज में एगो बइठक भइल. एहमें फागुन 28 गते का दिने होखेवाला भोजपुरी महोत्सव कार्यक्रम के…


भारत के भाग फूटल अफगानिस्तान जीतलसि खिताब – टटका खबर\nभाग भरोसे सैफ फुटबाल चैपियनशिप के फाइनल ले चहुँपल छह बार के चैपियन भारत के साथ भाग आखिर में छोड़िए दिहलसि आ आजु बुध का दिने काठमांडू में भइल फाइनल में अफगानिस्तान ओकरा के 2..0 से हरा के पहिला हाली सैफ चैपियन बने के गौरव हासिल कर लिहलसि. एकरा साथही अफगानिस्तान पिछला साल भारत से मिलल हार के बदलो चुका दिहलसि.\nTags: खेल, फुटबाल, भारत, सैफ\nमरदन के हॉकी में भारत पाकिस्तान के भिड़ंत आजु\nसाल 2020 ले देश के दुनिया के माथ दस देशन में ले आवे के लक्ष्य


खबर भोजपुरी में – Page3– टटका खबर\nखबर भोजपुरी में (शुक, 16 जनवरी 2015)\n(बियफे, 15 जनवरी के खबर) एगो बड़हन दाँव खेलत भाजपा आजु देश के पहिलका महिला आईपीएस अधिकारी रहल किरण बेदी के अपना गोल में शामिल क लिहलसि. कहल जात बा कि भाजपा इनके के आपन मुख्यमंत्री पद के उम्मीदवार मान के चुनाव लड़ी. बाकिर हो सकेला कि एकर बाकायदा एलान ना होखे. किरण बेदी के\nमकर संक्रान्ति के पर्व खिचड़ी का दिने सगरी पाठक-पाठिका परिवार ला मंगल कामना. (बुध, 14 जनवरी के खबर) पता ना सचहू बुखार रहे कि बुखार के बहाना, बाकिर नीतीश कुमार बुध का दिने लालू का डेरा पर दही चूड़ा खाए ना अइलन. भोज में सभे चहुँपल बाकिर उहे ना अइलन जिनकर सबले बेसी इंतजार रहुवे.\nखबर भोजपुरी में (बुध, 14 जनवरी 2015)\n(मंगल, 13 जनवरी के खबर) राजद अध्यक्ष अध्यक्ष लालू प्रसाद आजु साफ कहलन कि जदयू आ राजद के आपस में घोरा जाए के कवनो उमीद नइखे. कहलन कि होखी त जनता पार्टी परिवार के सगरी गोल के घोल ना त केहू के ना. सुने में आवत बा कि मुलायम सिंह यादव सगरी गोल के घोल\nखबर भोजपुरी में (मंगल, 13 जनवरी 2015)\n(सोमार, 12 जनवरी के खबर) स्वामी विवेकानन्द जयन्ती आजु देश भर में राष्‍ट्रीय युवा दिवस के रुप में मनावल गइल. साल 1963 में कोलकाता के एगो शाही बंगाली परिवार में जनमल विवेकानंद आधुनिक भारत के निर्माता रहलन आ उनुका देश के नवहियन के बेंवत पर पूरा भरोसा रहुवे. गृहमंत्री राजनाथ सिंह आज गौहाटी में एगो\nखबर भोजपुरी में (सोमार, 12 जनवरी 2015)\n(अतवार, 11 जनवरी के खबर) गांधीनगर में 7वाँ वाइब्रेंट गुजरात वैश्विक निवेशक सम्‍मेलन-2015 के उद्घाटन करत प्रधानमंत्री नरेन्‍द्र मोदी लगातार आ समहर विकास पर जोर दिहलन. कहलन कि एही से दुनिया के अर्थव्‍यवस्‍था में आवत उतार-चढ़ाव से निबटल जा सकी. कहलन कि सरकार पूरा कोशिश करत बिया कि भारत में व्यापर करल आसान हो सके.\nखबर भोजपुरी में (अतवार, 11 जनवरी 2015)\n(शनिचर, 10 जनवरी के खबर) वीडियो कांफ्रेंसिग का जरिए देश भर के उपराज्‍यपालन के दिहल नया साल के सनेस में राष्‍ट्रपति देश के भितरी आ बाहरी सुरक्षा आ भौगोलिक अखंडता सुनिश्चित करे खातिर हर संभव उपाय करे के सलाह दिहलन. कहलन कि तीस बरीस बाद देश में पूा बहुमत वाली सरकार के शासन आइल बा.\nखबर भोजपुरी में (शनिचर, 10 जनवरी 2015)\n(शुक,9जनवरी के खबर) बिहार में मुख्यमंत्री जीतन राम मांझी के पद से हटावे के चरचा से राजनीतिक माहौल गरमा गइल बा. केकरा के अगिला मुख्यमंत्री बनावल जाय एह बात पर लालू, शरद आ नीतीश का बीचे बातचीत होखे के खबर बा आ श्यामो रजक से बतियावे के खबर बा. हालांकि सरद यादव कहलन\n(बियफे, 8 जनवरी के खबर) गुजरात के गांधीनगर में बोलावल 13वां प्रवासी भारतीय सम्मेलन के संबोधित करत प्रधानमंत्री नरेन्द्र मोदी कहलन कि विदेशन में बसल हिन्दुस्तानी लोग देश के विकास में आपन हाथ बँटावस आ हालात में बदलाव ले आवे में मदद करस. कहलन कि उनकर सरकार प्रवासी लोगन से कइल आपन वादा पूरा क\nखबर भोजपुरी में (बियफे, 8 जनवरी 2015)\n(बुध,7जनवरी के खबर) फ्रांस का राजधानी पेरिस में एगो कार्टून पत्रिका के कार्यालय पर हमला क के ओकरा संपादक समेत बारह लोग के गोली से भूंज दिहले स दू गो नकाबपोश बंदूकधारी. सात लोग घवाहिलो भइल बा. घटना का बाद ऊ अल्लाहु अकबर के नारा लगावत निकल भगले स. बतावल जात बा कि\nखबर भोजपुरी में (बुध,7जनवरी 2015)\n(मंगल,6जनवरी के खबर) मंगल के दिन शेयर बाजार खातिर अमंगली साबित भइल आ पिछला पाँच बरीस में सबले बड़हन गिरावट का साथ बन्द भइल. बाजर गिरला के ताकत अइसन रहल कि सेंसेक्स के करीब सगरी शेयर भहरा गइले आ सेंसेक्स 855 अंक गिर के बन्द भइल. निफ्टिओ के हाल इहे रहल आ उहो\nखबर भोजपुरी में (मंगल,6जनवरी 2015)\n(सोमार,5जनवरी के खबर) जम्‍मू कश्‍मीर से लागल भारत पाकिस्तान सीमा पर सोमारो का दिने फेरू पाकिस्तानी गोलाीबारी भइल जवना से बीएसएफ के एगो जवान शहीद हो गइल. पाकिस्तान गोलीाबारी का ओट में आतंकियन के भारत में घुसावे के फेर में बा. हाल का दिन में चार गो जवान आ एगो नागरिक महिला के\nखबर भोजपुरी में (सोमार,5जनवरी 2015)\n(अतवार,4जनवरी के खबर) बलिया जिला के रेवती के एगो स्कार्पियो के ड्राइवर ब्रजेश के जान मार के स्कार्पियो छीन भागे वाला तीन गो गिरफ्तार बदमाशन में से एगो भीम तुरहा अतवार का भोरे दिशा मैदान करे का बहाने रेवती थाना से भाग निकलल त ब्रजेश के परिजन आ गाँव वाले नाराज हो के\nखबर भोजपुरी में (अतवार,4जनवरी 2015)\n(शनिचर,3जनवरी के खबर) जम्‍मू-कश्‍मीर में पाकिस्‍तानी सेना के गोलीबारी से भारत के सेना के दू गो जवान आ एगो नागरिक महिला के मौत हो गइल. लोग आपन घर-बार छोड़ सुरक्षित ठिकाना खोजे लागल बा. प्रधानमंत्री मोदी बैंकन के सलाह दिहले कि रोजगार देबे वाली कंपनियन के करजा देबे में महत्व दिहल जाय. कहलन\nखबर भोजपुरी में (शनिचर,3जनवरी 2015)\n(शुक,2जनवरी के खबर) भारत क कोस्ट गार्ड नया साल का ठीक पहिले गुजरात के पोरबंदर से 365 किलोमीटर फरका अरब सागर में विस्‍फोटक भरल एगो नाव के रोके आ पकड़े के कोशिश कइलस त ओह पर सवार अपना नाव के बम से उड़ा दिहले. एह भयंकर विस्फोट का बाद ओह पर सवार कवनो\nखबर भोजपुरी में (शुक,2जनवरी 2015)\n(बियफे, 1 जनवरी के खबर) हिन्दू धर्म के भावना पर चोट करे वाली फिलिम ‘पीके’ के यूपी का बाद अब बिहारो में टैक्स फ्री क दिहल गइल बा. एह बारे में जानकारी देत मुख्यमंत्री जीतन राम माँझी कहलन कि ई फैसला पहिले मुख्यमंत्री रहल जदयु नेता नीतीश कुमार के कहला पर लिहल गइल बा. केन्द्र\nखबर भोजपुरी में (1 जनवरी 2015)\n(बुध, 31 दिसंबर के खबर) रउरा सभे के नया साल का मौका पर हार्दिक बधाई. आमिर खान अभिनीत फिल्म ‘पीके’ के खिलाफ हिन्दूवादी संगठनन के जोरदार विरोध का बावजूद यूपी के मुख्यमंत्री अखिलेश यादव एकरा के टैक्स फ्री करत कहले बाड़न कि अइसनका हर फिलिम के टैक्स फ्री कर देबे के चाहीं. ध्यान देबे जोग\nखबर भोजपुरी में (मंगल, 30 दिसंबर 2014)\n(सोमार, 29 दिसंबर के खबर) विकास के काम ला जमीन अधिग्रहण कइल आसान बनावे वाला भूमि अधिग्रहण कानून पर अध्यादेश के केन्द्र सरकार सोमार का दिने मंजूरी दे दिहलसि. एहमें जमीन लिहल आसान बना दिहल गइल बा बाकिर मुआवजा आ पुनर्वास का मामिला में कवनो कमी नइखे कइल गइल. अब रेल, सड़क समेत तेरह तरह\nखबर भोजपुरी में (सोमार, 29 दिसंबर 2014)\n(अतवार, 28 दिसंबर के खबर) इंडोनेशिया से सिंगापुर जाए का बीच राहे से गायब हो गइल एयर एशिया के विमान ए-320-200 के खोजे के काम खराब मौसम का चलते रोक देबे के पड़ल बा. एह विमान पर क्रू समेत 162 लोग सवार बा आ अनेसा जतावल जात बा कि खराब मौसम का चलते विमान कवनो\nखबर भोजपुरी में (अतवार, 28 दिसंबर 2014)\n(शनिचर, 27 दिसंबर के खबर) जम्‍मू-कश्‍मीर में नया सरकार बनावे के समय-सीमा रोज घटल जात बा बाकिर तस्वीर साफ नइखे होखत. कांग्रेस आ नेशनल कॉन्‍फ्रेंस से मिलल बिना शर्त समर्थन पर पीपुल्‍स डेमोक्रेटिक पार्टी अबले कवनो संकेत नइखे दिहले. पीडीपी के बातचीत भाजपा से चलत बा. अतवार का दिने पीडीपी आ भाजपा के बोलवले बाड़न


महावीर जयंती - विकिपीडिया\nमहावीर जयंती, भा महावीर जन्म कल्याणक जैन धर्म के माने वाला लोग के एगो तिहुआर हवे जे भगवान महावीर के जनम के उपलक्ष में मनावल जाला। ई तिहुआर चइत महीना के अँजोर पाख के तेरस तिथी के मनावल जाला आ आमतौर प अंगरेजी कैलेंडर के हिसाब से मार्च भा अप्रैल के महीना में पड़े ला। महावीर, जैन धर्मं के 24वाँ आ अंतिम तीर्थंकर[नोट 1] रहलें।\nवर्धमान महावीर के मुर्ती, मदुरै, तमिलनाडु में।\nभगवान महावीर के जनम के उपलक्ष में\nजैन मंदिर में जाइल\nप्रार्थना, पूजा आ धार्मिक करमकांड\nचइत सुदी तेरस (वीर निर्वाण संवत)\n3.3 स्रोत ग्रंथ\nपरंपरा अनुसार महावीर के जनम वज्जि गणराज्य के वैशाली के लगे कुंडग्राम में मानल जाला। ज्यादातर इतिहासकार लोग वसुकुंड के रूप में एकर पहिचान करे ला। जैन ग्रंथ सभ के मोताबिक इनके जनम चैत्र मास शुक्लपक्ष के त्रयोदशी (चइत सुदी तेरस) के भइल आ साल 599 ईसा पूर्व रहल।\nमहावीर के नाँव वर्धमान रखल गइल रहे, अरथ "बढ़े वाला", काहें कि इनके जनम के समय राज्य में धन-संपति के बढंती होखत रहे। वासोकुंड में, गाँव-गिराँव के लोग महावीर के बहुत माने ला; एगो परिवार के जमीन "अहल्या भूमि" (जेपर हर न चलावे के होखे) के रूप में लगभग चार सौ बरिस से बिना जोतले रखल गइल बा जे महावीर के जनमभूईं मानल जाले।\n↑ descending half of the worldly time cycle as per Jain cosmology which is actually current now\n↑ "Rajasthan Government Official Site".\n↑ "Karnataka Government".\n↑ "2017 Marathi Calendar Panchang".\n↑ "मार्च 2018 Marathi Calendar Panchang".\n↑ Gupta, K.R. (2006). Concise Encyclopaedia of India. Atlantic Publishers & Dist. प. 1001. ISBN 9788126906390. पहुँचतिथी6May 2017.\n↑ "Row over Mahaveer's birthplace". दि टाइम्स ऑफ इंडिया.\n↑ (India), Gujarat (1975). Gazetteers: Junagadh. प. 13.\n↑ Kailash Chand Jain 1991, p. 32.\n"https://bh.wikipedia.org/w/index.php?title=महावीर_जयंती&oldid=650900" से लिहल गइल\nLast edited on 23 जनवरी 2019, at 12:43\nएह पन्ना पर आखिरी बेर संपादन 23 जनवरी 2019 के 12:43 बजे भइल रहल।


मार देब गोली ……..के मिलल बढ़िया शुरुआत – Anjoria\nमार देब गोली ……..के मिलल बढ़िया शुरुआत\nढेर दिन से एगो हिट फिल्म खातिर तरसत भोजपुरी फिल्म उद्योग के पिछला शुक का दिने खुशखबरी मिलल कि ओह दिन रिलीज भइल फिल्म “मार देब गोली केहू ना बोली” के उम्मीद से बेसी सफलता मिलल बा. सीतामढ़ी के शंकर सिनेमा के उदाहरण देखावे लायक बा जहाँ कि ओकरा क्षमता से करीब सवा दू गुना के आमदनी मिलल. कमोबेश बिहार के हर सिनेमा घर के इहे हाल रहल जहाँ “मार देब गोली…” रिलीज कइल गइल. बिहार के २५ गो आ मुंबई के १५ गो सिनेमा घर में ई फिल्म एकेसाथ रिलीज कइल बा. शिवभक्त रविकिशन खातिर शंकर सिनेमा के सफलता खास बा काहे कि ओह सिनेमा घर में उनकर पिछला फिल्म “देवरा बड़ा सतावेला” २०० दिन के रिकार्ड बनवले रहुवे.\nफिल्म में रविकिशन आ गुंजन पंत के मुख्य भूमिका बा. साथ में दीपक दूबे आ कल्पना शाहो बढ़िया किरदार में बा लोग. जीतेश दूबे के प्रस्तुति, पायल दूबे के निर्माण आ जगदीश शर्मा के निर्देशित एह फिल्म में रविकिशन एगो अइसन पुलिस इंसपेक्टर बनल बाड़े जवन माफिया राज के खात्मा करे खातिर कवनो सीमा तक जा सकेला. दीपको दूबो एगो इंसपेक्टर का किरदार में बाड़े. फिल्म में गुंजन आ रविकिशन के रोमांस देखे लायक बा. कल्पना शाह फिल्म में टीवी रिपोर्टर के भूमिका में बाड़ी.\n(स्रोत – उदय भगत, शशिकान्त सिंह, रंजन सिन्हा)\nPrevious Post: Mar Deb Goli …. getsagrand opening\nNext Post: उहे भइल जवन साईं बाबा टेलीफिल्म चहलें


विदेशी लड़की पर रवि किशन के दिल आ गइल – Anjoria\nदिलफेंक अभिनेता रविकिशन के दिल आजुकाल्हु एगो विदेशी अभिनेत्री पर आ गइळ बा. पहिलके दिन का शूटिंग में ऊ लड़की रविकिशन के अतना भा गइल कि ऊ ओकरा के अभिनय के ककहरा पढ़ावल शूरू कर दिहलन. एह विदेशी लड़की के नाम ह हेज़ल ब्राउनि. हेजल एह घरी रवि किशन का साथे बिहार के पुर्णिया में हिंदी फिल्म “जीना है तो ठोक डाल” के शूटिंग में व्यस्त बाड़ी. एहमें रविकिशन के मुख्य भूमिका बा.\nबिहारी परिवेश पर बनत एह फिल्म में रविकिशन, यशपाल शर्मा, फिल्म के निर्देशक मनीष वात्सल्य आ राहुल छुटभइया चोरन का भूमिका में बाड़े. ओह चोरन के अभिनेत्री हेज़ल के मारे के सुपारी मिलत बा. बाकिर रविकिशन ओह लड़की के मारे का बदले ओकरा से प्यार करे लागत बाड़े आ भिआह कर के बिहार ले आवत बाड़े.\nइंगलैण्ड के निवासी हेजल एह फिल्म से पहिले पारले मोनाको के विज्ञापन में आ चुकल बाड़ी. रवि किशन पूछला पर बतवले कि हेजल में ऊ गुन बा कि ओकरा के देखते केहु के प्यार हो जाई. रवि किशन एह बात के ना नकरलन कि हेजल पर उनुकर दिल आ गइल बा. अभिनय के ककहरा सिखावे का बारे में रवि किशन के कहना बा कि हेजल का लगे जादुई व्यक्तित्व बा आ ओहमें अदाकारी मिला दिहला पर फिल्म अउरी चमक जाई.\n‘पागल प्रेमी’ खातिर बनल खास रणनीति


हिन्द-युग्म Hindi Kavita: उम्र के धूप चढ़ल\nउम्र के धूप चढ़ल\nपिछले कुछ माहों मनोज सिंह भावुक की भोजपुरी ग़ज़लें आप यहाँ पढ़ चुके हैं। अक्टूबर माह मे इनकी ग़ज़ल चौथे स्थान पर रही है।\nपुरस्कृत रचना: भोजपुरी ग़ज़ल\nउम्र के धूप चढ़ल, धूप सहाते नइखे\nहमरा हमराही के इ बात बुझाते नइखे\nमंजिले इश्क में कइसन इ मुकाम आइल बा\nहाय ! हमरा से “आई.लव.यू” कहाते नइखे\nदेह अइसन बा कि ई आँख फिसल जाताटे\nरूप अइसन बा कि दरपन में समाते नइखे\nजब से देखलें हईँ हम सोनपरी के जादू\nमन बा खरगोश भइल जोश अड़ाते नइखे\nकइसे सँपरेला अकेले उहां प तहरा से\nआह! उफनत बा नदी, बान्ह बन्हाते नइखे\nसाथ में तोहरा जे देखलें रहीं सपना ओकर\nयाद आवत बा बहुत याद ऊ जाते नइखे\nदर्द उमड़त बा मगर आँख लोराते नइखे\nप्रेषक : नियंत्रक । Admin | समय : 11:54 AM\nउम्र के धूप चढ़ल चेप्पियाँ : Bhojpuri Kavita, ghazal, Manoj Bhawuk, Oct_10, प्रतियोगिता की कविताएँ\n“उम्र के धूप चढ़ल, धूप सहाते नइखे\nहाय ! हमरा से “आई.लव.यू” कहाते नइखे” वाह ! भावुक जी, आप लाज़वाब हैं या आपकी गजल .. इ बात बुझाते नइखे. बढती हुई उम्र का बेहतरीन भोजपुरी चित्रण मन को भा गया है. शायद हम पर भी उम्र के धूप चढल गई बा. साथ में तोहरा जे देखलें रहीं सपना ओकर... तोहरा याद आवत बा भावुक साहेब! बहुत याद ऊ जाते नइखे.\nशब्दों की लाजवाब प्रस्तुति के लिए आपको बधाई. अश्विनी रॉय\nबहुत सुन्दर भोजपुरी गज़ल\netna sundr gajzlva ke khatir\ntohara ke ham de tani badhai\natna bdhiya lagal ba ki\nman kara ta sbke padhvai.\ntohara ke bahut bhaut namaste.\nrasmi didiya ke dhanyvaad kah tani\nje hamra ke tohar gazal padhvaili.\nNovember 14, 2010 1:04 PM\nसुन्दर ग़ज़ल के लिए भावुक जी को बधाई।\nबहुत ही बेहतरीन शब्‍दों से नवाजा है आपने इस गजल को ...बधाई ।


सब गोलमाल है भाई सब गोलमाल है – टटका खबर\nAug 1, 2021 आरक्षण, पेगासस, मोदी, श्रीराम मंदिर, हिन्दू हित\nबाद में एगो वोट बैंक अउरि बनावे के कोशिश भइल वीपी सिंह का जमाना में. पिछड़न के मुद्दा उठा के ऊ कमंडल का खिलाफ मंडल के लड़ाई सामने ले अइलें बाकिर एकर फायदा मुलायम आ लालू जइसन धुरंधर जातिवादी ले लिहलें. दलितन के वोट बैंक बनवलें कांसीराम आ ओकर फायदा अबहियों उनुका गोल के मिल रहल बा. मायावती के सगरी अस्तित्वे एही वोट बैंक का चलते बा.\nएह वोट बैंकी लड़ाई में हिन्दुवन के पूरा तौर पर अनदेखी भइल आ बँटवारा में हिन्दुवन का हिस्सा में आइल हिन्दुस्तान नेहरु आ गाँधी का फेर में हिन्दुवन के दोयम दर्जा के नागरिक बना दिहलसि. ब्रिटिश शासन काले से हिन्दुवन का बीच राष्ट्रवाद के लहर उठावे का कोशिश में लागल राष्ट्रीय स्वंयसेवक संघ गँवे-गँवे हिन्दुवन के एकजुट करे में लागल रहल. बाजपेयी सरकार बने आ उधिया जाए का बीच संघ एगो मंथन से गुजरल. एक तरफ के कहना रहुवे कि हिन्दुस्तान में मुसलमानन के वोट जीतला बिना टिकाऊ सरकार ना बनावल जा सके. दोसरा तरफ के कहना रहुवे कि जबले बाकी वोटबैंकन का मुकाबले हिन्दुवन के एगो वोट बैंक ना बनावल जाई तब ले हिन्दू सरकार के सपना सपने रहि जाई. श्रीराम मंदिर के मुद्दा उठा के लालकृष्ण आडवाणी हिन्दुवन के एगो मजगर वोट बैंक बनवलन त जरुर बाकिर बाद में उनुको लागल कि एतने से ना होखी आ अपना सलाहकार सुधीन्द्र कुलकर्णई का बहकावा में आके उहो बहक गइलन आ जिन्ना के मजार पर जा के आपन कब्र खोद अइलें. संघ कार्य में केहू के अपना सीमा के अतिक्रमण के अधिकार ना होखे आ आडवाणी ओह सीमा के लाँघे के गलती कर गइलें. परिणाम उहे भइल जे कवनो जमाना में बलराज मधोक के भइल रहुवे आ आडवाणी का हाशिया पर डाले में देर ना लागल संघ के.\nएही बीच नरेन्द्र मोदी के उदय भइल. संघ के प्रचारक रहला का साथही ऊ नाटको में काम कर चुकल रहलें. संघ के सिखवला से बेसी फायदा भइल नाटक मंडली में सिखलका के. आपन बात कवना तरह से कहल जाव कि श्रोता ओकरा के अपना लेसु ई गुण भा कला मोदी नाटके का दौरान सिखलें. संघ के जमीनी स्तर पर ढेर दिन काम करे के फायदो मिलल उनुका आ ऊ एक तरह से भाजपा पर अपना के थोपे में सफल हो गइलें. हिन्दुवन के लागल कि पहिला बेर कवनो नेता एह तरह से खुलमखुल्ला हिन्दुहित के बात कहे करे में लागल बा त ओकर साथ दीहल जरुरी बा. आ तब साल 2019 में पहिलका बेर कवनो राजनीतिक गोल केन्द्र में सरकार बनावे में सफल हो गइल जबकि ऊ पूरा देश में एकहू मुसलमान के भाजपा के टिकट ना दिहले रहुवे. पहिला बेर लागल कि मुसलमान वोट बैंक के पूरा तरह से ठेंगा पर राखियो के जीतल जा सकेला. अगिला चुनाव 2024 में मोदी दुबारा जीत के अइलें आ पिछला बेर से अधिका ताकत ले के.\nमोदी युग के बाद भाजपा आपन नीति त ना बदललसि बाकिर जुबान जरूरे बदले के कोशिश कइलसि. संघ जान गइल कि काम जवन करे के बा तवने करऽ बाकिर बोली में बदलाव ले आवऽ. मोदी सभकर साथ सभकर विश्वास सभकर विकास के बात करे लगलन आ संघ प्रमुख हिन्दु मुसलमान के एके डीएनए होखे के बात करे लगलन. एह धुरंधर के असली भाव ओकरा वोट बैंक से छिपल रहल आ ओकरा लागत बा कि मोदी सरकार हिन्दू हित से फरका होखत बिया. जबकि भाजपा बदलले कुछ नइखे, बस अतने कहल शुरु कइले बिया कि बतिया पंचे के रही जबकि ऊ भितरे-भीतर अड़ल बिया कि खूंटवा रहिए पर रही.\nअइसने एगो मुद्दा बा आरक्षण के. मोदी सरकार के मालूम बा कि ओकरा विरोधियन के धोबी पछाड़ लगावे के बा त आरक्षण से बढ़िया दाँव दोसर कुछ नइखे. साथ ही हिन्दुवन के एगो बड़हन हिस्सा के अपना साथे कर ली. कुछ अगड़ा बिगड़िहें जरुर बाकिर ऊ लोग प्रबुद्घ ह आ चालाक के बुड़बक बनावल बुड़बक बुछवला से हमेशा आसान होला.\nआ एहिजे सब गोलमाल लउके लागल बा. विरोधी हिन्दू मुद्दा, मंदिर मुद्दा के साथे लउके के कोशिश करे लागल बाड़ें. तिलक तराजू और तलवार, सबको मारो जूते चार कहे वाली बसपा आपन अभियान मंदिरे मंदिर पूजा कर के शुरु करत बिया. कारसेवकन पर गोली ना चलववतीं त मुसलमानन नाराज हो जइतें कहे वाला मुलायम के बेटा अखिलेशो अब मंदिर में पूजा करे लउके लागल बाड़ें. हद त ई हो गइल कि अब बंवारो गिरोह श्रीराम पर सगरी हिन्दुस्तान के हक बतावे लागल बाड़ें. आ इहे गोलमाल हो गइल बा. कमाल ई बा कि जाति दिहला का बादो भात नइखे मिले वाला विपक्ष के. 2024 अबहीं दूर बा आ इतिहास गवाह बा कि मोदी दोसरा के मैदान में खेले ना उतरसि आ हर बेर विपक्ष के अपना मैदान में आवे के मजबूर कर देलें.\nसबले ताजा नमूना बा हाल के संसद सत्र. विपक्ष असली मुद्दा छोड़िके पेगासस के मुद्दा पर अटकि गइल बा आ शायद इहे सोच के सत्र का मौका पर भाजपा वाले एह मुद्दा के उठवा दिहले होखसु. कउवा कान ले गइल सउँसे विपक्ष कउवा का पाछे धावे से पहिले इहो ना देखलसि कि सचहूं कान ले गइल कि कान अपना जगहे पर बा.\nहम भाजपा समर्थकन हिन्दुवन आ खास क के अगड़ा वर्ग से इहे कहब कि महाभारत के ऊ घटना याद राखसु जब कौरव पांडव मिल के अपना दुश्मन के हरवले रहलें. पहिले एह विपक्ष के कूड़ादान में डाले दीं सभे. पिछड़ा आ दलितो आपने भाई बिरादर हउवें. उहो अगड़ा बन जइहें त अगड़ा-पिछड़ा के लड़ाइओ खतम हो जाई.


Helen Birthday: डांसिंग दीवा के नाम से फेमस हेलेन अइली रंगून से भारत\nHappy Birthday Helen: हेलेन फिल्म इंडस्ट्री में 1951 से लेके 2021 माने एह साल ले काम कर रहल बाड़ी. उ लगभग 700 से ज्यादा फिल्म में काम कइले बाड़ी. कहे के माने 70 साल हो गइल हेलेन के फिल्मन में काम करत. 21 अक्टूबर के जनमल हेलेन भोजपुरी के पहिला फिल्म ‘गंगा मइया तोहे पियरी चढ़इबो’ के गीत ‘हम त खेलत रहली अम्मा जी के गोदिया’ में भी नृत्य कइली....\nमनोज भावुकOctober 21, 2021,4:21 pm IST मनोरंजन, भोजपुरी न्यूज़\nBhojpuri: ड्रीम गर्ल हेमा मालिनी पर कई गो सुपरस्टार रहलें फिदा\nबॉलीवुड के ड्रीम गर्ल कहे जाए वाली हीरोइन हेमा मालिनी कई गो सुपरस्टार फिदा रहले. उ अपना जमाना के हिट एक्ट्रेस रहली. आज उ भले ही फिल्मन से दूर बाड़ीं, लेकिन उनकर एक झलक पावे खातिर फैंस बेसब्री से इंतजार करेले. ...\nमनोज भावुकOctober 15, 2021,3:36 pm IST मनोरंजन, भोजपुरी न्यूज़\nBhojpuri: अमिताभ बच्चन भोजपुरी फिल्म में भी देखवले बाड़ें दमखम\nसदी के महानायक कहे जाने वाले एक्टर अमिताभ बच्चन (Amitabh bachchan) के आज जन्मदिन ह. उनकर जन्म आजु के दिन 1942 में इलाहाबाद (प्रयागराज) में भईल रहे. आज उ 79 साल के हो गईले. अपने फिल्मी करियर में बिग बी एक से बढ़कर एक हिट फिल्म देले हवन. हिंदी सिनेमा के साथ-साथ उ भोजपुरियो में काम कईले बाड़न....\nमनोज भावुकOctober 11, 2021,11:26 am IST मनोरंजन\nB'day Spl: जन्मदिन पर जानीं, बिहारी बबुआ संजय मिश्रा के संघर्ष के कहानी\nबॉलीवुड के दिग्गज और हास्य एक्टर संजय मिश्रा के जन्मदिन ह. उनकर जन्म6अक्टूबर, 1963 के दरभंगा जिला में भइल रहे. आज संजय मिश्रा कवनो पहचान के मोहताज नइखन आ सभके चहेता बाड़ें. बाकिर ई बिहारी बाबू के बहुत पापड़ बेले के पड़ल तब जाके सफलता के स्वाद चीखे के मिलल....\nमनोज भावुकOctober 6, 2021,4:37 pm IST मनोरंजन, भोजपुरी न्यूज़\nBhojpuri: कॉमेडियन महमूद ही बनवले अमिताभ के करियर, जानीं उनकर बारे में\nHappy Birthday Mehmood: राष्ट्रीय कॉमेडियन के नाम से प्रसिद्ध महान अभिनेता आ हास्य कलाकार महमूद अगर जीयत रहितें त काल्ह यानी 29 सितंबर के आपन 89वां जनमदिन मनवले रहितन. बाकिर सिनेमा आ क्रिएशन में त उ जीयते बाड़न, उनकर प्रसंशक उनकर जन्मदिन मनावते बाड़न. कलाकार कबो ना मरे....\nमनोज भावुकOctober 4, 2021,4:18 pm IST मनोरंजन, भोजपुरी न्यूज़\nGandhi Jayanti 2021: सिनेमा में खूब भइल बा गांधीगिरी, जानी अइसन फिल्म के नाम\nदेश के राष्ट्रपिता महात्मा गांधी जी के शनिवार के जयंती हव.2अक्तूबर 1869 के दिने उनकर पोरबंदर में जन्म भईल रहे. गांधी बाबा के बारे में सभे जानsता. लइका से सेयान ले, बुढ़वा से जवान ले. उनका जीवन पर, उनका सीख पर, उनका बेरा के समय पर भारत में, विदेश में हर जगह फिल्म बनल....\nमनोज भावुकOctober 1, 2021,1:01 pm IST मनोरंजन, भोजपुरी न्यूज़\nB'day: 92 साल के हो रहल लता दीदी पहिले दिने आशा भोंसले के चलते स्कूल छोड़ देहली\nHappy Birthday Lata Mangeshkar: भारत रत्न, स्वर कोकिला अउरी क्वीन ऑफ मेलोडी कहाए वाली लता मंगेशकर 28 सितंबर के 92 साल के हो गइलीं. लता दीदी के भारत के बच्चा बच्चा जानत बा. 1942 से अब ले उनके फैन फालोइंग देश विदेश ले फइलल बा. बहुत लोग लता जी के माता सरस्वती के वरद-पुत्री भी मानेला....\nमनोज भावुकSeptember 28, 2021,7:57 am IST मनोरंजन, भोजपुरी न्यूज़\nहिंदी सिनेमा जगत स्टार हीरोइन काजोल के मां तनुजा मुखर्जी के आज जन्मदिन ह. उनक जन्म 23 सितंबर 1943 के मराठी परिवार में भइल रहे. एक समय में उहो सिनेमा जगत के बहुत बड़ हीरोइन रहली अउर खूब नाम कमइली. उनकर जन्मदिन के मौका पर रउआ लोगन के उनकर जीवन के बारे में हमनी के बतावल जाता. ...\nमनोज भावुकSeptember 23, 2021,12:45 pm IST मनोरंजन, भोजपुरी न्यूज़\nHappy Birthday Kareena kapoor: हिंदी सिनेमा जगत के 'बेबो' कहावल जाले हीरोइन करीना कपूर (Kareena Kapoor khan) के आज 41वां जन्मदिन ह. उनकर जन्म आजु के दिने 1980 में बंबई में भईल रहे. एक्ट्रेस के जन्मदिन के मौका पs रउआ लोगन के उनकर बारे में कुछ इंटरेस्टिंग बात हमनी के भोजपुरी में बतावल जाता. ...\nमनोज भावुकSeptember 21, 2021,11:46 am IST मनोरंजन, भोजपुरी न्यूज़\nGanesh Visarjan: अनंत चतुर्दशी के दिने होई गणपति बप्पा के प्रतिमा के विसर्जन\nगणेश चतुर्थी से चालू भइल 10 दिन चले वाला गणेश उत्सव अब अपना समापन पर बा. परसों गणेश विसर्जन ह अउरी सभे गणपति बप्पा के पोखरा, कुंड भा नदी समुंदर में विसर्जित करके अगिला साल फेरु आवे खातिर विनती करी. ‘गणपति बप्पा मोरया, अगले बरस तू जल्दी आ’...ई नारा त सुनले होखब. जब लोग विसर्जन पर जाला त ई सबसे ढेर गूँजेला आ साथे गूँजेला गणपति भजन, ओ भजन के धुन, जे पर लोग नचेला, झूमेला अउरी उत्साह आ खुशी से भर जाला....\nमनोज भावुकSeptember 17, 2021,5:44 pm IST भोजपुरी न्यूज़\nHindi Diwas 2021: हिन्दी के कहानी आ उपन्यास पर बनल बा कई गो हिन्दी फिल्म\nआज हिन्दी दिवस ह. ओइसे त हिन्दी हर रोज हमनी के जीवन में संगिनी लेखां बिया बाकिर हर साल 14 सितंबर के हमनी के मातृभाषा हिन्दी के सम्मान में हिन्दी दिवस मनावेनी जा. हिन्दी एगो सेतु भाषा भी ह, दू अलग अलग लोक भाषा के बोलनिहार के बीच संवाद खातिर. हालांकि हिन्दी के एह उपयोगिता पर बार बार विदेशी भाषा अंग्रेजी के प्रहार होत रहल बा लेकिन तबो हिन्दी आपन दमखम बनवले बिया आ धीरे धीरे विदेश में भी आपन असर देखा रहल बिया....\nमनोज भावुकSeptember 14, 2021,10:28 am IST भोजपुरी न्यूज़\nBhojpuri: अंजान के ह पुण्यतिथि, भोजपुरी फिल्म में देले रहले एक से एक हिट गाना\nभोजपुरिया गीतकार लालजी पांडे उर्फ अंजान एह दिन के ही दुनिया के अलविदा कहले रहले. आज उनकर पुण्यतिथि बा. उनका के हमनी लोगन के बीच से गईल लगभग 24 साल हो गईल ह, लेकिन उनकर याद और गाना सब कुछ अबहीनों लोगन के जुबां पर रहेला....\nमनोज भावुकSeptember 13, 2021,1:07 pm IST मनोरंजन, भोजपुरी न्यूज़\nGanesh Chaturthi 2021: फिल्म जगत में गणपति बप्पा के खूबे होला पूजा\nआज गणेश चतुर्थी के परब देश में ही ना बल्कि विदेशन में भी मनावल जाता. एह पर्ब के धूम बंबई में सबसे ज्यादा देखल जाला. सिनेमा जगत के सितारन के बीच एह त्यौहार के जबरदस्त धूम रहेले. उ गणेश जी के प्रतिमा लेकर आवेने और आपन घर में स्थापित करेलन. उनकर आवभगत में कौनो कमी ना रखेलन. अउर ता अउर उनकर बिदाई भी धूम-धाम कईल जाला....\nमनोज भावुकSeptember 10, 2021,11:23 am IST मनोरंजन, भोजपुरी न्यूज़\nBhojpuri: खिलाड़ी कुमार उर्फ अक्षय कुमार के आज ह जन्मदिन, जानीं उनकर बारे में\nHappy Birthday Akshay Kumar: हिंदी सिनेमा जगत के खिलाड़ी कुमार कहे जाए वाला एक्टर अक्षय कुमार के आज 54वां जन्मदिन हवे. लेकिन, एह बेर कौनो सेलिब्रेशन ना होई. काहे कि बीतल दिन ही उनके माता के अंतिम संस्कार भईल रहे. उनकर जन्मदिन के मौका पा हमनी के रउरा लोगन के भोजपुरी में उनकर बारे में बतावल जाता. जानीं... ...\nमनोज भावुकSeptember 9, 2021,1:48 pm IST मनोरंजन\nBirthday Spl. गायिका आशा भोंसले के जन्मदिन पर Bhojpuri में पढ़ीं उनकर बारे में\nबॉलीवुड के महान सिंगर आशा भोंसले के आज जन्मदिन ह. आज उ 88 साल के हो गइली. आशा लता मंगेशकर छोट बहिन हईं. उनकर जन्म 8 सितंबर, 1933 के भईल रहे. आपन बड़ बहिन के जईसे ही उहो प्रतिभाशाली अउरी दिग्गज गायिका हईं. उनकर जन्मदिन के मौका पर आप लोगन के उनकर बारे में भोजपुरी हमनीके बताइब जा. ...\nमनोज भावुकSeptember 8, 2021,1:20 pm IST मनोरंजन, भोजपुरी न्यूज़


Cotton Gamchha is very good know about it in Bhojpuri Bhojpuri: गमछा बा त का गम बा? बहुत गुनी ह ई सूती गमछा! – News18 हिंदी\nBhojpuri: गमछा बा त का गम बा? बहुत गुनी ह ई सूती गमछा!\nगमछा भा गमछी, अंगवछा भा अंगवछी का गांव, काशहर, का घर-आंगन, का बहरा-सभत्तर अपना जरूरत के धाक जमवले रहे. का सूती,का खद्दर के,का साटन के आ का रेशमी -हरेक रूप में सभ केहू के मन मोहत आइल बा. ओहू में एकरा सूती सरूप के का कहे के!\nबरिस 2019 के आखिर में जब मुंहामुं ही कोरोना महामारी के चरचा होखे लागल रहे, त नाक-मुंह तोपे खातिर बतौर मास्क गमछा के महातम अउरी बढ़ि गइल रहे आ प्रधानो मंत्री एकरा इस्तेमाल के सभसे मुफीद बतवले रहनीं. फेरु त गमछा भा गमछी, अंगवछा भा अंगवछी का गांव, काशहर, का घर-आंगन, का बहरा-सभत्तर अपना जरूरत के धाक जमवले रहे. का सूती,का खद्दर के,का साटन के आ का रेशमी -हरेक रूप में सभ केहू के मन मोहत आइल बा. ओहू में एकरा सूती सरूप के का कहे के! केहू के रंग-बिरंगी गमछा पसन परेला, त केहू के उज्जर बकुला के पांख नियर.\nकेहू के छींटदार,त केहू के चुनरी वाला. देवी माई के चढ़ावल जाएवाला चुनरी के नांव पवले गमछा के माथ प भा कान्ह प धऽके 'जय माता दी ' के जयकारा करे में खूब मजा आवेला. भगत लोग के रूचेला लाल-भगवा रंग ,त एगो सियासियो दल के पसंदीदा भगवा गमछा खूब भावेला. एगो दोसर दल अपना हरियर रंग के गमछा खातिर जानल जाला. उज्जर धप्-धप् रंग के चारू ओरि से रंग-बिरंगी पाढ़ वाला गमछा एगो अउरी पार्टी के पहिचान ह. बंगाल, उड़ीसा, गुजरात वगैरह सूबन के ई सांस्कृतिक विरासत ह. उहवां खास मेहमान के स्वागत फूल-माला का जगहा कान्ह प गमछा धऽके कइल जाला.किसिम-किसिम के कसीदाकारी वाला गमछा उहां के खासियत होला. कलकतिहा गमछा के त कहहीं के का! खूब बड़हन अरज के चेक के बहुरंगी सूती गमछा भोजपुरिया समाज के नवहिन के मनपसंद पहिरावा होला-धोती, गंजी आ कलकतिहा गमछा.\nबहुद्देशीय गमछा के उपयोगिता जिनिगी के हरेक डेग पर लउकेला. बेशकीमती तउली में ऊ बात कहां! एगो त महंग दाम,ओहू प धोवे-सुखावे आ लपेटे में दिक्कत. एगो त करइला, दोसरे नीम पर चढ़ल! दोसरा ओरि गमछा के देखीं. जतने सस्ता,ओतने सुबिस्ता. सूतिके उठत कहीं कि एकर इस्तेमाल शुरू. हर्रे लागी ना फिटिकिरी आ रंग चोख होत जाई. फजीरे हाथ-मुंह धोके गमछा से मुंह-हाथ पोंछी. नहा-धोके मोलाएम गमछा से सउंसे देह पोंछे आ देह-धाजा के साफ-सुथरा बनावे में गमछा के अगहर योगदान होला. चाहीं त गमछिए पहिरिके नहा लीं भा कपड़ा बदलिके गमछा पहिरि लीं. गमछा के ना भिंजते देरी लागी, ना सूखते. सजि-धजिके कान्ह प गमछा धऽके कतहीं आइल-गइल भद्र मानुस के निशानी होला.\nबाकिर गमछा खाली 'धराऊं सा के डाल' ना होला. राह में कड़ेर घाम भा बरखा होखे, त गमछा के कपार पर ओढ़ि लीं.\nई एगो छाता के काम करी आ मन हरियर बनवले राखी. जाड़ के मौसम में गमछा से कपार,कान,नाक,मुंह बान्हि लीं.ओह घरी ऊ गुलबंद भा मफलर के भूमिका निबाही. गिरहत आ मजूर जब गमछा के पगरी बान्हि लेलन,त काम करेके अउरी जोश उमड़ि परेला. भोजपुरिया समाज के मेहनतकश जनता जहवां गमछा के पगरी बान्हेले,उहंवें ओकर अउर लमहर रूप साफा बनि जाला. सरदार लोग के खास पहिचान पगरी से होला आ उहो त ओकरे लमहर रूप होला. लरिकिन खातिर ऊहे गमछा दुपट्टा बनि जाला. ढेर लोग त घरे-दुआरे खाली गमछिए लपेटले रहेला. भोजपुरिया मनई रूमाल ना राखे. जब कान्ह प गमछा बा,त का गम बा! मुंह पर जाब लगाईं, माथ,मुंह, नाक प गमछा बान्हीं आ खुद के धूरि-धाकर, बेमारी-हेमारी आउर वायरस से बचाईं.\nगमछा हरदम जोड़े के दियानत राखेला. एही से वर-कनिया के गंठजोड़उवल होला. तबे नू दुलहा के कान्ह प एगो बियहुती गमछा सोभेला. बियाह में जब लावा-मेराई के रसम होला, त गमछे में लावा मेरावल जाला आ लावा मेरावेवाला कनिया के भाई के ऊ गमछा सौगात का रूप में दिआ जाला.\nजब गमछा डांड़ में बन्हा जाला, त ई निशानी होला मैदाने-जंग में कमर कसिके उतरे के. फेरु त जीत के सेहरा बन्हात देरी ना लागे. अगर गमछा के साथ बा,त झोरा-झक्कर के का जरूरत! गमछिए में बजार के चीजु-बतुस गठिया लीं आ कान्ह प लेके चलि दीं. गमछिए में सातू बान्हि लीं आ खेत में भा राह में जब मन करे, गमछिए में सातू सानिके खा लीं. खइला का बाद ओकरा के पानी में खंघारि दीं. फेरु त कान्हे पर गमछा सूखि जाई. खेत-बधार में नींन लागे,त गमछा बिछाके सूति जाईं. जदी कपार का तरे गुमेटिके राखि देबि,त ई तकिया बनि जाई. अगर माथ प बरिआर बोझा राखे के होखे, त गमछा के लपेटिके बीड़ा बना लीं. ई बेगर अमनख मनले हरदम सेवा-टहल खातिर तत्पर रही. ई अब रउआं पर निरभर बा कि ओह बहुद्देशीय गमछा के रउआं कवना रूप में इस्तेमाल करत बानीं.\nहमरा कुण्डलिया लिखेवाला गिरिधर कवि से खास शिकायत बा कि ऊ 'लाठी में गुन बहुत है,सदा राखिए संग!' के मार्फत लाठी के त गुनगान कइलन,बाकिर गमछा के गुन के गिनावत कवनो कुण्डलिया ना लिखलन. बताईं भला, इहो कवनो बात भइल! अगर गमछा ना रहित,त आजु माथ से लेके मुंह, नाक, कान आउर गरदन बान्हे के सेहतमंद सीख कहवां से मिलित! लरिकियो लोग के त मुंह बान्हिके राह चले के हुनर इहंवें से भेंटाइल होई. चोरो-बटमार त इहे तरीका अपनावत मुंह बान्हिके चोरी,बटमारी करेलन स आ धरइला पर हाजत,थाना भा कचहरी में गमछा से मुंह बन्हले मुंह चोरवावत फिरेलन स. अगर सांच कहल जाउ, त भोजपुरियन के जान गमछिए में बसेला. एह से गिरिधर कवि से माफी मांगत हम एगो कुण्डलिया रचल आ गमछा के गुन गावल जरूरी बूझत बानीं-\nगमछा में हरदम बसे,भोजपुरियन के जान,\nपगरी बन्हले खेत में, मेहनत करसु किसान,\nमेहनत करसु किसान, गमछिए सातू सानसु\nबरखा,घाम,सीत में, छाता जइसन तानसु,\nधोती आ गंजी के संग, ई लागे चमचा,\nनवही कइसन अगर कान्ह ना सोभे गमछा!\n(लेखक भगवती प्रसाद द्विवेदी वरिष्ठ पत्रकार हैं. यह उनके निजी विचार हैं.)\nFIRST PUBLISHED : April 29, 2021, 15:08 IST


खेसारीलाल आ स्मृति के सुपरहिट जोडी के ‘लाल दुपटटा मलमल का’ – Anjoria\nखेसारीलाल आ स्मृति के सुपरहिट जोडी के ‘लाल दुपटटा मलमल का’\nभोजपुरी के नयका स्टार नायक खेसारीलाल यादव आ स्टार नायिका स्मृति सिन्हा के सुपरहिट जोड़ी फेरू एक हाली भोजपुरी परदा पर धमाल मचाई‘साजन चले ससुराल’ आ ‘देवरा पे मनवा डोले’ जइसन सुपरहिट फिल्म देबे वाली एह जोड़ी के दीदार दर्शक श्रीमती रमादेवी प्रोडक्शन के बैनर तले बनत ‘हवा में उड़ता जाये लाल दुपट्टा मलमल का’ फिलिम में करीहें.\nनिर्माता अनिल सिंह आ लेखक, संगीतकार अउर निर्देशक अशोक कुमार दीप के एह फिल्म में खेसारी-स्मृति के प्रेमी जोड़ी पर एक से बढ़ के एक मीठ गीत आ बेहतरीन सीन फिलिमावल गइल बा. नाग नागिन का रूपो में एह लोग पर एगो खास गीत बा एह दुनु पर.\nसाथी कलाकारन में अपूर्वा, अयाज खान, प्रकाश जैस आ समर्थ चतुर्वेदी के नाम बा. सह-निर्माता बाड़ें अविनाश सिंह.\nमनोज पाण्डेय के फिलिम ‘खोंईछा‘ के मुर्हूत धूमधाम से भइल\n‘बिहारी’ निरहुआ के जलवे जलवा चलत बा


हाउ टू लॉगिन टू उज्ज्वला योजना हिंदी में बताये? » How To Login To Ujjwala Yojna Hindi Me Bataye - Download the Vokal App\nहाउ टू लॉगिन टू उज्ज्वला योजना हिंदी में बताये?...\nबचपना हाउ टू लॉगइन टो उज्जवला योजना हिंदी में बताइए तो मैं बताना चाहता हूं कि जब गरीब रेखा से नीचे जीवनयापन करने वाले हैं जिनकी वार्षिक आय क्लॉक समाज सरकार उनके लिए और जिला दोसा चलाती है इसके लिए बीएचयू के आगे डीएसओ डिस्टिक सप्लाई ऑफीसर के पास से पात्रता सूची प्राप्त होती है और जो गैस होती है उसी माध्यम से उज्जवला का वितरण करते हैं आप किसी भी गैस के लिए संपर्क कर सकते हैं\nbachapana how to login toe ujjavala yojana hindi me bataiye toh main batana chahta hoon ki jab garib rekha se niche jivanayapan karne waale hain jinki vaarshik aay clock samaj sarkar unke liye aur jila dosa chalati hai iske liye bhu ke aage DSO district supply officer ke paas se patrata suchi prapt hoti hai aur jo gas hoti hai usi madhyam se ujjavala ka vitaran karte hain aap kisi bhi gas ke liye sampark kar sakte hain\nबचपना हाउ टू लॉगइन टो उज्जवला योजना हिंदी में बताइए तो मैं बताना चाहता हूं कि जब गरीब रेखा


600 x 1024 शांत पालतू जानवर के\nजानवरों के राज्य. torbie बिल्ली के बच्चे. सौंदर्य - 600x1024 मुफ्त डाउनलोड के लिए वॉलपेपर\n600 x 1024 कार्यक्षेत्र; 600*1024. प्राकृतिक बिल्ली नस्ल - शराबी अजीब बिल्ली के बच्चे. दुनिया में सबसे लोकप्रिय बिल्ली नस्लों. जुनून.\nटैग: पालतू जानवर · बिल्ली की देखभाल · torbie बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · होशियार बिल्ली नस्लों · अंगीकरण · गुच्छेदार कान के साथ घरेलू बिल्लियों · torbie बिल्लियों · बिल्ली के शरीर की भाषा · torbie बिल्ली · वंडरफुल · देशी अमेरिकी बिल्ली · torbie बिल्ली के बच्चे · शराबी बिल्ली पृष्ठभूमि · बच्चों के लिए दोस्ताना बिल्ली नस्लों · हर्षित · तस्वीरें · 600 x 1024 · 600*1024 · 600x1024 · वॉलपेपर · 600-1024 · 600 * 1024 · 600 - 1024 · 600/1024


प्यार बिना चैन कहाँ रे सबका के बेचैन कर दिहलस – Anjoria\nमई 10, 2010 पवन सिंह, प्यार बिना चैन कहाँ रे\nपिछला शुक के रिलीज भइल फिल्म प्यार बिना चैन कहाँ रे बिहार झारखण्ड में दर्शकन के प्यार जीत रहल बा खास कर के मेहरारू दर्शकन के जे एकरा के ढेरे पसन्द कर रहल बाड़ी. बिहार का २५गो सिनेमाघर में एएके साथ रिलीज निर्मात अनंजय रघुराज आ निर्देशक मनोज श्रीपति के ई फिल्म शानदार कलेक्शन बिटोर रहल बिया आ कई गो सिनेमा हाल अबहीं ले हाउसफुल चलत बा.\nदर्शकन के पवन सिंह के भोलापन नीमन लागल बा साथ ही विधवा विवाह से जुड़ल कहानी का साथ जुड़ल फिल्म का चलते महिला दर्शक फफक फफक के रोवे लागत बाड़ी. फिल्म के एक्शन दृश्य आ गानो के खूब प्रशंसा हो रहल बा. प्यार बिना चैन कहाँ रे एक बेर फेर साबित कर दिहलसि कि दर्शकन के साफ सुथरा फिल्म पसन्द आवेला जवना के ऊ पूरा परिवार का साथे देख सकस. भोजपुरी सिनेमा बनावे वालन के एह पर बेसि धेयान देबे के चाहीं कि सिनेमा घर में परिवार जुटस आ माहौल बढ़िया रहे.


चोखे-चोखे बाड़े नयना कोर रे बटोहिया -\nबात मुलाक़ात / स्‍मृति\nचोखे-चोखे बाड़े नयना कोर रे बटोहिया\n♦ अनिमेष कुमार वर्मा\nकाल्हु रात के हम इंटरनेट पे आखर पर आ फेसबुक पे लोग के एक से बढ़के एक पोस्ट पढ़त रहनी। केतना चीजु नया जाने के, सुने के मिलल। हमरा याद नइखे की हम कब इ कुल पढ़त पढ़त सुत गईनी आ अनुगते कुछ आवाज से हमार नींद खुलल। दोसरका कमरा में शायद रेडियो अपने आप बाजे लागल रहे। हो सकेला की रात के हमरे से खुलल छूट गइल होखी एहिसे आंखि मलत हम दूसरका कमरा में आईनी त नींद आ सुस्ती सब गायब हो गईल। भुइंया दरी पे एगो बुजुर्ग आदमी बइठल रहलें जिनकर पीठ हमरा ओर रहल, आ उहां के हीं आवाज़ रहल। हमरा डरो लागत रहे की घर में केहु कइसे ढुक गईल आ गायकी सुन के अचंभि तो रहनी। अचानक उहां के हमरा ओर मुड़नी आ कहनी की आवs बबुआ बईठs … हम बईठ गईनी।\nबबुआ घबड़ा जन… हम बूढ़ पुरनिया आदमी तहरा के लुटे त ना आएम नू। हमरा के लोग भिखारी ठाकुर के नाम से जानत रहे.. पता न तू सुनले होखबs की ना। एह आवाज़ में दरद रहल। हम कहनी,भिखारी ठाकुर के के नइखे जानत, आ हम आपन जानकारी से उहां के बतवे लगनी। भोजपुरी के शेक्स्पीयर कहल जाला उहां के, जे नाटक, कविता आ गीत के रूप में माटी के महक आ समाज के मय दसा के देखावले बानी। समाज के कुरीति से लेके, बेटी के बिदाई, बिधवा बिलाप, शृंगार रस, छूआ-छूत से लेके हर मय मुद्दा के समेटले रहनीं। दू मिनट बाद हम ई क़हत ओराइनी की उहां के 30-40 बरिस पहिले हीं स्वर्ग सिधार गईल रहनी।\nउहां के कहनी – बात त ठीक बा तहार, बाक़िर हमहीं हईं भिखारी ठाकुर। ढेर दिन से सोचत रहनी की देख के आवल जाओ की अपना घर जवार के का हाल बा। तहरा इहां से आवे के पहिले हम ढेर लोग से भेंट कर के आईल बानी। बदलल जमाना के गीत संगीत सुने खाति हम सारण आ ओकर आस पास के मय गांव जंवार में घूम के देखनी हs। जमाना सांचहूं बड़ी बदल गईल बा।\nराम जाने कइसन गीत लोगवा जे गावsता\nछव गज के सारी छोड़s अंचरो न भावsता\nउहां के क़हत गईनी- ई नया ज़माना के गीत आजकल एही तरे काहे बनता हो? हम गांवे जाके लईकन से बतकही करत रहनी आ कहनी की कवनो गीत सुनावs सन त… ओकरा में से पांच बारिस के लईका.. अईसन गाना गईलस की हमारा बस एतने बुझाइल की उ भोजपुरी में कुछ त कहताs आ बाउरे कहताs … ओकरो ले बेसी की केहु से हम भोजपुरी में रास्ता पूछत रहीं त ढेर जाना हिन्दीए में जवाब देत रहल लोग..हम जबले रहनी तबले अईसन माहौल ना रहल ह.. अबकी मय गाना में चोली, कमरिया निहर शब्दन के आगे त कुछ हइए नइखे ए बबुआ.. हमनी के समय में श्रृंगार रस केतना सोभर लगा रहत रहे –\nहमरा बलमु जी के बड़ी-बड़ी अंखिया से,\nदंतवा ऊ सोभे जइसे चमके बिजुलिया से,\nरोरी बूना सोभेला लिलार रे बटोहिया।।\nछपरा शहर में घूमत रहनी त एगो स्कूल से बहरी निकलत लईकन से बात कईनी की बबुआ महेंदर मिसिर जी के नाव सुनले बारs लोग ? केहु ना सुनले रहल.. फेनु हम पूछनी की बबुआ लोग भिखारी ठाकुर के नाव सुनले बाड़s लोग.. त सब कवनो मुड़ी डोला देहले सन…\nका सुनाएम का कहेम हम महेंदर मिसीर हो\nमाई बहिन होखsता बिना कोनो फिकिर हो\nनाहके में लागता की लवट के हम देखे आईनी\nतहार नावों के कहीं कवनो नईखे अब जिकीर हो\nहम मुड़ी गड़ले उहां के बात सुनत रहनी, काहे से की हमरो पता रहल की उहां के खाली सीसा देखावत बानी हमरा के.. उहां के आंखि भरल आ गला बाझल लागत रहे।\nबबुआ तुहे बतावा की जवान हम कुल देख के आईल बानी उ साचे बा नु, की कवनो गलती भइल बा हमरा से की आ हम देखनी हं कुल गलत बा। भोजपुरी के एतना बड़ दुरदसा कईसे हो गईल। नवका पीढी के के आपन इतिहास से, समाज से संस्कार से रीति- रेवाज से कवनो ढेर मतलबे नइखे रह गईल। हमरा बड़का छाती चौड़ा कर के आइल रहनी ऊपर से। अब का मुंह ले के जाएम। कहत कहत उहां के अचानक चुप हो गईनी।\nहम मुड़ी गाड़ले कहल शुरू कईनी- की बात राउर मय ठीक बा, बाकिर आजुओ लोग बा जे एकरा बिरुद्ध लड़ताs, बाकिर हाथी आ चींटी वाला बात बा। ढेर नीमन आ एक जईसन सोच राखे वाला लोग प्रयास कर रहल बा। हम पांच मिनट ले दलील देत रह गईनी, आ जब मुड़ी उठावनी त उहां केहु ना रहल, हम देवार से बतियावत रहनी। उहां के गईल में अचरज ना भईल। वजह हमरा पता रहे बाक़िर का कहतीं हम, कि मय लोग भोजपुरी के गाय बना के दोहन करे में लागल बा। भोजपुरी गीत संगीत के, जे एक समय में चित्रगुप्त जी के समय में बुलंदी पे रहल, आज अश्लीलता के दूसरका नाम बनल जाता। आवे वाला पीढ़ी के माई- बाउजी लोग भोजपुरी से दूर रहे के शिक्षा दे ता लोग। सरकार २०-२२ करोड़ लोग के बोलल भाषा के त आज ले मान दिया ना पाईल, आ खाली चुनाव के बेरा हर बेरी नारा लागेला। हम का बहस करतीं। मन भारी हो गईल रहे आ फेनु सुते के प्रयास करे चल गईनी। जब आंखि खुलल त हम भाग के दूसरका कमरा में गईनी। उहां अजबे सन्नाटा रहे, जईसे अबगे इहां से तूफ़ान आ के गईल बा।\nकमरा में की हमार करेजा में, पता ना चलत रहे।\n(अनिमेष कुमार वर्मा। मातृभाषा के सिपाही। प्रवासी भारतीय। संयुक्‍त अरब अमीरात के अबूधाबी शहर में रहते हैं। भोजपुरी साहित्‍य और संस्‍कृति विमर्श पर केंद्रित फेसबुक पेज आखर से जुड़े हैं। उनसे mranimeshkumar%40gmail.com पर संपर्क किया जा सकता है।)\nTags: Animesh Kumar Vermabhikhari thakurBhojpuri\nबेसाख्‍ता बर्फ फाख्‍ता जलवायु\nby avinash · Published January 10, 2010 · Last modified January 2, 2015\nआदमी को कुत्ता बनाकर क्यों पालूं, ओरिजिनल ही ठीक है!\nby avinash · Published April 10, 2011 · Last modified January 2, 2015\nमुझे डोर कोई खींचे तेरी ओर लिये जाए …\nby avinash · Published October 13, 2011 · Last modified January 2, 2015\nNext story #AAP ने पकड़ा केंद्र सरकार का झूठ\nPrevious story #PK पर अतिवाद से बचें #SupportforPK


दू नाव पर पैर रखला पर जिनगी ना चली. – Anjoria\nएक व्यक्ति दू नाव पर सवारी, कइसे ? समस्या विकट बा आ ओहु से विकट बा ओकर समाधान. सबसे बड़ बात ई कि समाधान के चिंता केहु के नइखे काहे से कि आज हर केहु जेतना ज्यादा मिल जाये ओतना नाव पर सवारी करे खातिर ना सिरिफ लालाईते बा बलुक सवारी के मजा लेबे खातिर कवनो हद तक जाए खातिर तैयार बा. ना केहु समझे के तइयार बा आ ना केहु का पास समुझावे के शक्ति मौजूद बा. सबसे बड़ समस्या ई कि सामने वाला के त्यागो करल मुश्किल काहे से अपना के छोड़ल आसान ना होला. चलीं पहिले वस्तु स्थिति समुझावे के कोशिश करत बानी एह उमेद में कि शायद केहु हमरा से बेहतर सोच राखत होखे.\nसमाज भा परिवार, नर भा नारी ओकरा के चलावे खातिर एगो नियम बनल बा, भा बना लीहल जाला. ई नियम सामाजिक, धार्मिक, देश क कानून क मिलल जुलल रूप होला जवन या त सभके मान्य होला भा बहुमत के राय से बनावल होला आ ई सभकरा पर बराबर रूप से लागू होला. नियम भा परंपरा समय चाहे काल अनुसार बदलतो जाला बशर्ते सब सहमत होखे भा बहुमत वर्ग एकरा साथे खाड़ हो. नियम, परंपरा के बदले खातिर समय अउर काल का अनुसार विरोधो होत रहेला आ विरोध सफल ना भइला पर समाज अउर परिवार में टूटो होत जाला.\nएक से सहमत ना भइला पर कुछ लोग के अलगा होके दुसरका वर्ग भा जमात में शामिल होखल आज आम बात बा. शायद एही क परिणाम बा कि आज समाज में अनगिनत विचारधारा, धर्म, जाति, मौजूद बा. एक छोड़ के दूसर के हाथ थामल में कवनो बुराई नइखे बाकि एहु के साथ रहब अउरी ओहु के साथ रहब के ही दू नाव के सवारी के संज्ञा दीहल जाला जवन कि उचित नइखे आ झगड़ा झंझंट के जड़े कहाई ओकरा के. जदि केहु के कवनो समाज चाहे परिवार के अंग बन के रहेके बा त ओकरा ओह समाज चाहे परिवार के परम्परा, नियम आ संस्कृति के मानही के पड़ी. इहाँ ई कहल बेमानी होखी कि हम तोहरा के मानत बानी लेकिन नियम हमार चली.\nनियम हो भा परंपरा आ चाहे सामाजिक कानून सब एक दूसरा के पूरक हो सकेला बाकि केहु एक दूसरा के काट ना सकेला. हर केहु के अपना अपना हिसाब से जिए के अधिकार बा आ इहे कारन बा कि एक धरम से दू धरम, एक परंपरा से दू परंपरा आ फेर एहु के टुकड़ा होत गइल. लेकिन अपना अधिकार के आड़ में अपना साथे दूसरो के जिनगी नरक करे क अधिकार केहु के पास नइखे. बात के अउरी खुल के कहे के बात हो त फिलहाल हम शनि शिंगणापुर के घटना के उदाहरण देब.\nएगो परंपरा बरीसन से चलल आवत बा, जेकरा नइखे माने के बा ऊ अलगा हो जाओ आ दूसर शनि के मंदिर बना के पूजा शुरू करे. के रोकले बा. बाकि जदि ओहि शनि मंदिर के माने के बा त उहाँ के परंपरा के सम्मान पहिले करे के पड़ी. ज्यादा सरल भाषा में कहीं त हम ई कहब कि जदि हमरा अपना परिवार के साथे रहे के बा त गलत भा सही परिवार के मुखिया के बनावल नियम के पालन करही के पड़ी. जदि कवनो सदस्य एह नियम के नइखे मानल चाहत त ओकरो परिवार के साथे रह के सबकर जिनगी नरक करे के त कवनो औचित्य नइखे.\nसमझावे खातिर जरूर शनि शिंगणापुर के नाम लिहल बा बाकि ई स्थिति कमोवेश हर विषय आ स्थिति पर लागु होला. जबकि व्यवहार के स्तर पर ई हो रहल बा कि ना खेलब ना खेले देब, बस खेलवे बिगाड़ेब. आ एमा आग लगा के तमाशा देखे वाला लोगन के चाँदी हो रहल बा आ शायद फायदो हो रहल बा. बाकि अइसना लोग के तुलना बन्दर से बेसी ना होखी. लेकिन जदि अइसन लोग बन्दर बा त बकिया लोग काहे बिलाई बन के दू बिलाई के लड़ाई में बनरन के फायदा वाला कहावत चरितार्थ कर रहल बा?\nआग लगाइब खुदहु जरब,\nआज ना सही काल त मरब,\nना रही जग ना ही तू विष्णू,\nदिल मिलाइब तब ही तरब.\nPrevious Post: फागुन बाट ना जोहे\nNext Post: देवलास : अदभुत धार्मिक स्‍थल


Mahender Misir is author of Bhojpuri first epic Apoorva Ramayana Know facts Bhojpuri Spl: भोजपुरी के पहिलका महाकाव्य 'अपूर्व रामायण' के रचयिता महेंदर मिसिर – News18 Hindi\nBhojpuri Spl: भोजपुरी के पहिलका महाकाव्य 'अपूर्व रामायण' के रचयिता महेंदर मिसिर\nमहेन्दर मिसिर के जनम दिन ह आज (Mahendra Mishra Birth Anniversary), 16 मार्च के. महेन्दर बाबा (Mahendra Mishra) के हम सबसे पहिले जननी अपना गुरु आचार्य पांडेय कपिल जी के उपन्यास 'फुलसूंघी' से. आहा…ढेलाबाई, केसरबाई, गुलजारी बाई, ललकी कोठी, उजरकी कोठी, हलिवंत सहाय, रिवेल साहेब, पलटुआ, जिरिया ..एकहऽ गो किरदार आंख के सामने नाचऽता.\nLast Updated : March 16, 2021, 12:55 IST\nमहेंदर मिसिर जयंती विशेष (जन्मतिथि- 16 मार्च, 1886 | पुण्यतिथि- 26 अक्टूबर, 1946)\nपूर्वी के बेताज बादशाह आ भिखारी ठाकुर के गुरु रहल महेन्दर मिसिर के जनम दिन ह आज, 16 मार्च के. महेन्दर बाबा के हम सबसे पहिले जननी अपना गुरु आचार्य पांडेय कपिल जी के उपन्यास 'फुलसूंघी' से. आहा…ढेलाबाई, केसरबाई, गुलजारी बाई, ललकी कोठी, उजरकी कोठी, हलिवंत सहाय, रिवेल साहेब, पलटुआ, जिरिया ..एकहऽ गो किरदार आंख के सामने नाचऽता. एही 'फुलसूंघी' के अंग्रेजी अनुवाद कइले बाड़न प्रोफ़ेसर गौतम चौबे. पेंग्विन से प्रकशित भइल बा ई अनुवाद. ख़ूब चर्चा होता पहिला बार भइल कवनो भोजपुरी उपन्यास के अंग्रेजी अनुवाद के. अभिनेता मनोज बाजपेई तक तारीफ़ करत बाड़न. ना खाली तारीफ़ बलुक जयपुर लिटरेचर फेस्टिवल में नैरेट भी कइलें. दरअसल एह उपन्यास के भाषा पोएटिक बा. कहानी फ़िल्मी बा.\nसंवेदना आ टर्न एंड ट्विस्ट कूट-कूट के भरल बा. चार पन्ना जे पढ़लस, ओकरा उपन्यास ख़तम करहीं के बा. अइसन लासा बा एह में. 24 साल पहिले हम एकर नाट्य रूपांतरण कइले रहनी. तब एकर पन्ना-पन्ना हमरा दिमाग में छपल रहे. एकर भाषा बहुत प्रभावित कइले रहे हमरा के. हमार मन रहे कि एह पर फिल्म बने. हम 2002 में फिल्म निर्देशक अनुभव सिन्हा आ 2017 में टेलीविजन पर्सोनाल्टी अनिरुद्ध पाठक के ई किताब एह निहोरा के साथे देले रहनी कि ई पर्दा पर आवे बाकिर अभी ले ना आइल. हमार इच्छा रहे कि हमार गुरु आचार्य पाण्डेय कपिल अपना एह ऐतिहासिक कृति के फ़िल्मी पर्दा पर जीवंत देखीं बाकिर अइसन ना हो सकल. अब त उहाँ के भी दुनिया छोड़ देनी.\n'फुलसूंघी' पढ़ला के बाद महेंदर मिसिर में दिलचस्पी जागल त उनका पर अउर कई गो किताब पढनी. 'फुलसूंघी' में महेन्दर मिसिर के जवन किरदार गढ़ाइल बा, ओकरा से इतर बा भोजपुरी के पहिला उपन्यासकार रामनाथ पांडेय के उपन्यास ' महेन्दर मिसिर' में महेन्दर मिसिर के किरदार. एह में उनकर स्वतंत्रता सेनानी वाला रूप ज्यादा मुखर बा. बाद में त महेन्दर मिसिर पऽ कई गो किताब पढ़नी. भगवती प्रसाद द्विवेदी जी के मिसिर जी पऽ मोनोग्राफ आइल. जौहर जी के 'पूर्वी के धाह' देखनी. रवीन्द्र भारती के हिंदी नाटक 'कंपनी उस्ताद' देखनी. एकरा अलावा 1998 में जब हम टेलीविजन पऽ भोजपुरी के पहिला धारावाहिक 'सांची पिरितिया' में काम करत रहीं, ओही समय मॉरिशस से एगो सीरियल आइल, 'महकेला माटी भोजपुरिया'. उहो महेन्दर मिसिर पऽ केंद्रित रहे. डॉ. सुरेश कुमार मिश्र जी अपना किताब 'कविवर महेन्दर मिसिर के गीत-संसार' में महेन्दर मिसिर के गीतन के संकलन कइले बानी.\nमहेंद्र मिसिर के सबसे लोकप्रिय गीत बा - अंगुरी में डंसले बिया नगिनिया. ई पूर्वी ह. बहुत गायक लोग गवले बा. गीत देखीं -\nअंगुरी में डंसले बिया नगिनिया रे, ए ननदी, दियरा जरा द\nदियरा जरा द, अपना भईया के बोला द\nपोरे-पोरे उठेला लहरिया रे, ए ननदी, अपना भइया के बुला द,\nअंगुरी में डंसले बिया...\nपुरुब गइनी रामा, पछिम गइनी\nकतहूं ना मिलल शहरिया रे, ए ननदी, दियरा जरा द...\nतड़पेला देहिया जइसे, जल बिन मछरिया\nरेगनीं के कांट भइल, बिजुरिया रे, ए ननदी, दियरा जरा द...\nझूठ भइल ओझवा के, झार-फूंक-मंतर,\nअब त जीयब जब, उहे दिहें जन्तर\nबान्हि लिहे हमरी नजरिया रे, ए ननदी, दियरा जरा द...\nअंगुरी में डंसले बिया, दियरा जरा द...\nएह गीत से रउरा बुझा गइल होई कि नारी मन के विशेषज्ञ रहलें महेंदर मिसिर. एगो उनकर अउर लोकप्रिय पूर्वी देखल जाय -\nसासु मोरा मारे रामा, बांस के छिंऊकिया\nए ननदिया मोरी रे, सुसुकत पनिया के जाय\nहाथवा में लिहली ननदो, सोने के घइलवा\nए ननदिया मोरी रे पउआं, धरत बिछलाय\nछोटे-मोटे पातर पियवा, हंसि के ना बोले\nए ननदिया मोरी रे से हो पियवा, कहीं चली जाय\nछोटे-मोटे जामुन गछिया, फरे ना फुलाय\nए ननदिया मोरी रे से हो गछिया सूखियो ना जाय\nगावत महेन्दर मिसिर इहो रे पुरूबिया\nए ननदिया मोरी रे पिया बिनु, रहलो ना जाय\nबिहार, छपरा के काहीं-मिश्रवलिया गांव में 16 मार्च, 1886 के माता गायत्री देवी आ पिता शिवशंकर मिसिर किहाँ जनमल महेन्दर मिसिर के भोजपुरी के शेक्सपियर भिखारी ठाकुर आपन गुरु मानत रहलन.\nमिसिर जी पहलवान रहनी. कसल देह रहे. धोती-कुर्ता पहिनी. गरदन में सोना के सिकड़ी आ मुंह में पान चबात रहीं. महेन्दर मिसिर के पत्नी के नाम परेखा देवी रहे. परेखा जी कुरूप रहली. त उनका से विमुख होके गीत-संगीत में आपन दुःख उतारे लगलें महेन्दर मिसिर. हिकायत मिसिर एकलौता बेटा रहलें मिसिर जी के.\nजमींदार हलिवंत सहाय से महेंदर मिसिर के नजदीकी बढ़ल त उ जनलें कि मुजफ्फरपुर के कोठावाली के बेटी ढेलाबाई पर हलिवंत सहाय फ़िदा बाड़न. महेंदर मिसिर ढेलाबाई के अपहरण कऽ के सहायजी के सऊँपि दिहलन. बाद में उनका एकर पछतवो भइल आ सहायजी के मउवत का बाद ढेलाबाई के हक दियवावे में ऊ उनका साथे खाड़ रहलन.\nबंगाल के संन्यासी आन्दोलन के प्रभाव रहे मिसिर जी पर. उनका देशभक्ति के धुन सवार हो गइल आ ऊ अंगरेजन के उखाड़ फेंके खातिर आ क्रन्तिकारियन के मदद खातिर जाली नोट छापल शुरू कर दिहलें. अंगरेजन के कान खड़ा हो गइल. उ खुफिया तंत्र के जाल बिछा देलन स. सीआइडी के जटाधारी प्रसाद आ सुरेन्द्र नाथ घोष के अगुवाई में खुफिया तौर-तरीका से छानबीन चलल. जटाधारी प्रसाद त गोपीचंद बनि के तीन बरिस ले मिसिरजी के संघतिया आ नोकर रहले आ भरोसा जीति के घात कर देलें. 16 अप्रैल, 1924 के रात में नोटे छापत में नोट के गड्डी आ मशीन का साथे महेन्दर मिसिर आ उनका चारो भाई के गिरफ्तार करवा देलें.\nगोपीचंद के दगाबाजी पर महेंदर मिसिर के भीतर से मरमभेदी गीत गूंजल रहे-\nपाकल-पाकल पानवां खिवले गोपीचनवा\nपिरितिया लगा के ना\nमोहे भेजले जेहलखनवां रे\nहाजिरजवाबी गोपीचंद यानी कि जटाधारी प्रसाद जबाब में बोलल रहलें -\n'नोटवा जे छापि-छापि गिनिया भजवलऽ ए महेन्दर मिसिर\nब्रिटिश के कइलऽ हलकान, ए महेन्दर मिसिर\nसगरे जहनवां में कइलऽ बड़ा नाम, ए महेन्दर मिसिर\nपड़ल बा पुलिसवा से काम, ए महेन्दर मिसिर!\nबाकिर महेंदर मिसिर अइसन काहे कइलन. अपना गीत में बतावत बाड़न -\n'हमरा नीको ना लागे राम, गोरन के करनी\nरुपया ले गइले, पइसा ले गइले, ले गइले सब गिन्नी\nओकरा बदला में त दे गइले ढल्ली के दुअन्नी\nमिसिर जी के दस साल खातिर बक्सर जेल में बंदी बनाके भेजि दिहल गइल बाकिर उनका मिलनसार व्यवहार से तीन साल सजा कम हो गइल. जेले के ऊ सात खण्ड में 'अपूर्व रामायण' के रचना कइले जवना के भोजपुरी के पहिलका महाकाव्य मानल जाला. अध्यात्म पर जबरदस्त पकड़ रहे महेंदर मिसिर के –\nमाया के नगरिया में लागल बा बजरिया ए सोहागिन सुनऽ\nचीझवा बिकाला अनमोल ए सोहगिन सुनऽ\nकवनो सखी घूमि-फिरि मारेली नजरिया ए सोहागिन सुनऽ\nकवनो सखी रोवे मनवां मार ए सोहागिन सुनऽ\nअइसे त महेंदर मिसिर महेन्द्र मंजरी, विनोद, महेन्द्र मयंक, भीष्म प्रतिज्ञा, कृष्ण गीतावली, महेन्द्र प्रभाकर रत्नावली, महेन्द्र चंद्रिका, महेन्द्र कवितावली वगैरह के अलावा तीन गो नाटक आ अनगिनत फुटकर गीतन के रचना कइलें बाकिर उनका प्रसिद्धि पूर्वी गीतन से हीं मिलल.\nउनकर एगो अउर लोकप्रिय गीत बा –\nआधी-आधी रतिया, कुहूके कोयलिया, राम बैरनिया भइली ना\nमोरा अंखिया के निनिया, राम बैरनिया भइली ना.\nपिया परदेशिया ना, पतिया पेठवलन\nराम मनरिया भइलें ना, मोरा छतिया के कोरिया, राम मनरिया भइलें ना\nपुरुब के देशवा गइलें, मतिया मराई गइलें\nनिरमोहिया भइलें ना, हमके दरद देई के गइलें\nनिरमोहिया भइलें ना...\nकहत महेन्दर मिसिर, कवन हमसे चूक भइल राम\nअन्हरीया लागे ना, मोरा घरवा दुअरवा, राम, अन्हरीया लागे ना\nमोरा अंखिया के निनिया.....\nढेलाबाई के कोठी में बनल शिव-मंदिर में 26 अक्टूबर,1946 के महेन्दर मिसिर एह दुनिया के अलविदा कह देलें बाकिर लोकमन से विदा भइल संभव बा का ? पूर्वी के अमर गीतन में हमेशा गूँजत रहिहें महेंदर मिसिर. (लेखक मनोज भावुक सुप्रसिद्ध कवि और भोजपुरी साहित्य व सिनेमा के मर्मज्ञ हैं. )


सफलता के तिकड़ी लगवलन राकेश मिश्रा – Anjoria\nसफलता के तिकड़ी लगवलन राकेश मिश्रा\nAugust 2, 2014 Editor फिल्म, मनोरंजन 0\nअपना पहिलके फिलिम ‘प्रेम दिवानी’ से सुपर स्टार के कुर्सी पर जा बइठल राकेश मिश्रा अब अपना सफलता के तिकड़ी लगा लिहले बाड़न. राकेश मिश्रा के दुसरकी फिलिम ‘जब प्यार किया तो डरना क्या’ पहिलहीं से कामयाबी के परचम लहरवत बिया त अब हालही में रिलीज उनकर तिसरकी फिलिम ‘दीवानगी हद से’ कामयाबी के झंडा गाड़ दिहले बिया. एकर निर्देशन दिनेश यादव कइले बाड़न त निर्माण ‘कसम वर्दी की’ जइसन कामयाब फिलिम बनावे वाला कांति लाल पी. मारू हउवन.\nअपनी तिसरकी फिलिम के मिलल कामयाबी पर राकेश मिश्रा अपना चाहेवाला दर्शकन के धन्यवाद दिहले बाड़न आ भरोसा जतवले बाड़न कि लोग अगहु उनका के एही तरह पसंद करत रही.\nफूहड़पन से तौबा कइलन पवन सिंह


एक्टर से बने चलली रिपोर्टर.. – Anjoria\nमीडिया वाले भलही अपना रिपोर्टिंग प्रोफेशन से उकताइल लउकस बाकिर अभिनेत्रियन में रिपोर्टर बने क क्रेज़ बदस्तूर कायम बा. एह कड़ी में नया नाम जुड़ल बा राखी त्रिपाठी के जे अपना अगिला फिलिम “विध्वंस” में एगो तेज़ तर्रार पत्रकार के किरदार में नज़र अइहें. “अचल रहे सुहाग”, “सजना के अंगना में सोलह श्रृंगार”, “धूम मचाईले राजाजी” अउर “जीजाजी की जय हो” जइसन फिलिमन से सुर्खियन में आइल राखी त्रिपाठी रिपोर्टर के एह किरदार के निभावे खातिर बाकायदा एगो न्यूज़ चैनल में बतौर इंटर्न ट्रेनिंग लेबे के योजना बनवले बाड़ी.\nनिठारी हत्याकांड पर आधारित फिल्म “विध्वंस” के निर्देशक अशोक गोस्वामी क मुताबिक मीडिया रिपोर्टिंग के बारीकी समुझे खातिर, एह पेशा क मुश्किल समुझले बिना एह किरदार से न्याय ना कइल जा सके. एहसे राखी उनुका सलाह पर अमल करे के फैसला कइले बाड़ी. देखल जाई कि जब ई ग्लैमरस रिपोर्टर परदा पर उतरीहें त कवन नया गुल खिलइहें ?


Tecno Camon 15 Pro Price in India, Full Specifications & Features - 20th September 2021 | Digit\nवारंटी और निर्माता की जानकारी : Tecno\nउत्पाद के नाम : Tecno Camon 15 Pro\nपिक्सेल घनत्व (PPI) : 390\nपिछे वाला कैमरा मेगापिक्सेल : 48 +5+ 5\nCPU स्पीड : 4x2.35 GHz, 4x1.8 GHz\nTecno Camon 15 Pro Smartphone 6.53 -इंच स्क्रीन IPS LCD के साथ आवेला, जौना के रेज़ल्यूशन 1080 x 2340 पिक्सल तथा पिक्सल घनत्व 390 पर इंच बा | फोन 4x2.35 GHz, 4x1.8 GHz Octa-core कोर प्रोसेसर से संचालित बा और एकर रैम6GB बा. Tecno Camon 15 Pro Android 10 ओएस पे काम करेला.\nफोन Mediatek MT6765 Helio P35 प्रोसेसर से संचालित बा|\nTecno Camon 15 Pro मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nफोन मे प्रमुख कैमरा 48 +5+5मेगा पिक्सेल शूट करे वाला बा|\nTecno Camon 15 Pro के कैमरा मे ,HDR,, लोड बा|\nपॉपुलर Tecno(bhojpuri) मोबाइल-फोन


प-म – Bhojpuri Dictionary\nमामा दाँते = (क्रिवि-ADV) किसी वस्तु आदि को कपड़े आदि में लपेटकर उसके बाद दाँत से (काटना.) (इसके पीछे कारण यह होता है कि ऐसा माना जाता है कि इस प्रकार दाँत से काटी जानेवाली वस्तु को जूठा नहीं माना जाता.) हमरा इयादि बा, जब...\nContinue reading » May 24, 2011 Prabhakar Pandey म No Comment\n(सं-N) धोती कमर से नीचे के अंग के ढँके खातिर लपेट के पहिने जाए वाला एगो मर्दाना कपड़ा। 1. गाँव में बड़-बूढ़ लोग मरदानी ही पहिनेला। 2. हम हमेशा त ना लेकिन पूजा-पाठ के समय मरदानी पहिनल पसंद करिले। 3. ए नानी, नाना इनार पर...\nContinue reading » April 11, 2011 Diwakar Mani म No Comment\n(सं-N) डगर, राह, रास्ता, एगो खास तरह के मिठाई के नाम, road, enroute, way, name ofasweet एक जगह से दूसरा जगह जाए खातिर प्रयोग में आवे वाला ऊ जमीनी हिस्सा , जेहि से होके आदमी, गाड़ी आदि गुजरेला; an open way (generally public)...\nContinue reading » April 11, 2011 Diwakar Mani प-म No Comment\nमनई ( मानुस, आदमी, जने, जाने) = मानव, इंसान Human, person माटी कS मनई. भोजपुरी में जने चाहें जाने भी मनई की रूप में बहुते परयोग होला. जइसे- क जाने आइल बा लोग. दु जाने.\nContinue reading » April 9, 2011 Prabhakar Pandey प-म, म No Comment\nमोजर (मोजरि, बउर,मउर) = (सं-N) मंजरी, मौर blossom आमे में मोजर लागल सुरु हो गइल बा. मोजरि मति तूड़S. Don’t pluck the blossom.\nContinue reading » March 24, 2011 Prabhakar Pandey म No Comment\nपातर = पतला (वि.- ADJ) 1. Slim उनकर लइकवा बहुत पातर बा. His son is very slim 2. पतला (watery)- इ दूध बहुत पातर बा. This milk is very waterly. 3. पतला (Thin) – इ किताब बहुत पातर बा. This book is very thin. 4. पतला, तंग, संकीर्ण (narrow)- इ...\nContinue reading » March 23, 2011 Prabhakar Pandey प-म No Comment


टटका खबर, (अतवार, 15 मार्च 2015) – टटका खबर\nMar 15, 2015 News in Bhojpuri, अखिलेश यादव, टटका खबर, नीतीश कुमार, भईयाजी जोशी, संघ\nश्रीलंका में आपसी लड़ाई से तबाह बरबाद जाफना में बेआसरा हो गइल परिवारन खातिर भारत के सहजोग से बनावल 27 हजार मकान के सँउपलन भारत के पीएम नरेन्द्र मोदी. कहलन कि ई काम दुखी परिवारन के दुख-दर्द में शरीक होखे के, ओह लोग के मदद करे के एगो आदरप्यार भरल कोशिश ह भारत का तरफ से.\nश्रीलंका गइल पीएम मोदी अनुराधापुरा जाएवाला पहिलका भारतीय प्रधानमंत्री हो गइलन. एहिजा सम्राट अशोक का तरफ से भेजल बोधिवृक्ष के टहनी से बढ़ के बनल बोधिवृक्ष बा. एही के टहनी ले आ के बोधगया में मौजूदा बोधवृक्ष लगावल गइल रहे जब एहिजा वाला बोधिवृक्ष ठनका गिरला से खतम हो गइल रहे.\nपहिले लगावल जात अंदाज से उलट सुरेश भईयाजी जोशी के फेरू तीन बरीस ला राष्ट्रीय स्वयंसेवक संघ के सरकार्यवाह चुन लिहल गइल. उनका के एह पद पर तिसरका बेर चुनल गइल बा. संघ में संघचालक का बाद सरकार्यवाह सबले बड़का पद होला. संघ के प्रतिनिधि सभा में मोदी सरकार के कामकाज पर संतोष जतावल गइल आ उमेद कइल गइल पहिला बेर भारतीयता के तरजीह बाली सरकार से देश भारतीयता का राह पर तेजी से आगे बढ़ी.\nलंदन के पार्लियामेंट स्क्वायर में ब्रिटेन के प्रधानमंत्री डेविड कैमरन आ भारत के वित्‍त मंत्री अरूण जेटली मिल के महात्‍मा गांधी के कांस्‍य प्रतिमा के परदा हटवलें.\nशनिचर का दिने ऑकलैण्‍ड में भइल विश्वकप मैच में भारत जिम्‍बाब्‍वे के छह विकेट से हरा के आपन विजय अभियान जारी रखलसि महज 92 रन पर चार विकेट गँववला का बाद कुछ देर ला लागल कि भारत मैच गँवा सकेला बाकिर बाद में सुरेश रैना के नाबाद 110 आ कप्तान महेंद्र सिंह धोनी के नाबाद 85 रन के पारी का मदद से जीत खातिर 288 रन के लक्ष्य 48 ओवर चार गेंद में पार कर लिहलसि भारत के टीम.\nकेन्द्र के नयका भूमि अधिग्रहण विधेयक का खिलाफ बिहार के मुख्यमंत्री नीतीश कुमार एसी हाँल में चौबिस घंटा के अनशन पर बइठले. विधेयक में व्यवस्था बा कि अगर पाँच बरीस का भीतर परियोजना के शुरुआत ना भइल त लिहल जमीन किसान का लगे वापिस चल जाई. नीतीश कुमार के एहू पर विरोध बा.\nरोहतास जिला के नौहट्टा इलाका के चुनहट्टा गांव से कट्टर नक्सली ललन सिंह के विस्फोटक सामान का साथे पुलिस गिरफ्तार कर लिहलसि.\nछपरा-थावे रेलखंड पर पहली अप्रैल से रेलगाड़ियन के चलावल बंद क दिहल जाई. एह लाईन के बड़ी लाईन में बदले के काम शुरू होखे जात बा.\nराहुल के घर पर रुटीन जाँच खातिर पुलिस के गइला पर कांग्रेसी भड़क गइल बाड़े. जान जाईं कि तीन हफ्ता से बेसी समय से राहुल के कवनो अता पता नइखे. केहू नइखे जानत भा बतावत कि राहुल कहाँ बाड़न आ कब ले लवटिहें. एही तरह पिछला दस दिन से रूस के राष्ट्रपति पुतिनो लापता बाड़न. रुस के सरकारो कुछ नइखे बतावत उनुका बारे में आ कांग्रेेसो नइखे बतावत राहुल का बारे में. एह चलते तरह तरह के अफवाह पसरे लागल बा.\nअपना मुस्लिम प्रेमी होखे के इमेज सुधारे का कोशिश में यूपी के सपा सरकार अब कुछ पुरनियन के तीर्थयात्रा पर ले गइल बिया. एह मौका पर मुख्यमंत्री अखिलेश यादव दावा कइलन कि कवनो दोसरा सरकार का मुकाबले उनकर सरकार बेसी धार्मिक काम कइले बिया.\nपश्चिम बंगाल के नदिया जिला के एगो कान्वेंट में डकैती डाले वाला डकैतन पर ओहिजा के एगो सत्तर बरीस के नन संगे सामूहिक बलात्कार करे के आरोपो लगावल गइल बा. ममता बनर्जी कहले बाड़ी कि एह निंदाजोग काम के पुलिस पूरा तहकीकात करी आ दोषियन का खिलाफ कार्रवाई होखी.


श्वेता तिवारी के शादी पर मनोज तिवारी रंग जमा दिहलन – Anjoria\nभोजपुरी मेगा स्टार मनोज तिवारी जहँवे जालें तवहें रंग जम जाला. पिछला दिने अभिनेत्री श्वेता तिवारी आ अभिनव कोहली का शादीओ में मनोज तिवारी खूब रंग जमवलें. छोटका परदा के स्टार अभिनेत्री श्वेता तिवारी अपना ब्वाय फ्रेंड अभिनव कोहली से शादी के बात कलर्स चैनल पर देखावल जात रियलिटी शो ‘झलक दिखला जा’ में कुछ दिन पहिलही बतवले रही आ अब 13 जुलाई, 2013 का दिने सात फेरा लेइए लिहली.\nशादी के एक दिन पहिले मुंबई में भइल संगीत समारोह में मनोज तिवारी आ अनेके दोसर सिलेब्रेटीज शामिल भइले. एह शादी में दुनु के परिवार आ हित मीत शामिल भइलें.\nजान लीं कि ई श्वेता तिवारी के दुसरका शादी ह. पहिलका शादी 18 साल का उमिर में भोजपुरी एक्टर आ प्रोड्यूसर राजा चौधरी से कइले रही बाकिर अनबन का चलते शादी ढेर दिन ले टिक ना सकल आ छह साल पहिले 2007 में उनकर डिवोर्स हो गइल रहे..\nभोजपुरी सिनेमा के नयका स्टार बन के उगलें राकेश मिश्रा